Nikmati Barisan Komputer Riba & Tablet 2-Dalam-1 Dari JOI

SNS Network sebelum ini telah hadir dengan peranti mampu milik di bawah jenama JOI, kini mereka memperkenalkan lagi beberapa komputer dan tablet 2-dalam-1 yang cukup memenuhi permintaan orang ramai.

JOI Book Touch 300 merupakan sebuah komputer riba fleksibel di mana ia boleh digunakan dalam pelbagai mod seperti komputer riba, tablet atau mod bentuk khemah (tent). Peranti yang boleh diputar 360º ini dikuasai pemproses Intel® Celeron® N4000 dengan kad grafik Intel® UHD Graphics 600 (Gen 9) bagi prestasi yang memuaskan!

JOI Active Pen Pro 300 baharu ini telah dipertingkatkan dengan sokongan Palm Rejection serta 1,024 titik tekanan yang mampu melakukan kerja kreatif tanpa masalah. Sistem keselamatan tetap terjamin dengan adanya pengimbas cap jari serta Windows Hello yang menawarkan pengalaman melayari Internet yang lebih lancar.

Siri JOI Book bertambah ahli baharu lagi! JOI Book 150 kini lebih nipis dan lebih power! Dilengkapi dengan pemproses baru Intel® Celeron N4100 dengan kad grafik Intel® UHD Graphics 600, JOI Book 150 mempunyai reka bentuk logam premium dengan bezel nipis hanya 3mm.

Menyokong sistem operasi yang paling mesra pengguna, Windows 10 Home bersama memori 4GB LPDDR4 RAM serta 32GB ROM yang masih boleh diperluaskan dengan kad microSD 64GB dan 512GB SSD SATA.

Selain dua produk baharu yang disebut di atas, JOI masih ada komputer riba serba boleh yang boleh dipilih antaranya JOI 11 Pro 64GB, JOI Book 100 dan JOI 10 Flip.

Sekiranya anda berminat untuk mencuba sendiri komputer menarik ini, boleh kunjungi kedai GLOO yang terdekat dan membawa balik hadiah percuma thermos flask atau beg kelengkapan peribadi.

Maklumat lanjut, hubungi di talian 1-700-817-616, atau semakan kedai terdekat di bit.ly/GlooStores.


Reviu Eksklusif realme X2 Pro : Si Hebat Dengan Prestasi Mengancam!

realme X2 Pro nampaknya telah berjaya menarik perhatian bukan sahaja peminat setia di Malaysia, bahkan juga di seluruh dunia. Mana tidaknya, spesifikasinya yang hebat dan dijual pada harga menggoda membuatkan orang ramai tergila-gila akan smartphone ini. Tapi kenapa eh? Okay, jom kita usha sikit…

Enjin dalaman realme X2 Pro diperkasakan dengan cip pemprosesan 7nm Snapdragon 855 Plus yang memiliki 8 teras Kryo bersama paduan GPU Adreno 640. Cip ini menerima peningkatan ketara berbanding generasi terdahulu – di mana ia menyokong paparan Snapdragon Elite Gaming dan Quad HD+ untuk pengalaman permainan terbaik. Realme X2 Pro turut menyokong teknologi HyperBoost 2.0 dan diselitkan dengan VC liquid cooling – sebagai pakej sempurna untuk si kaki gamers.

Selain itu, prestasi AI juga adalah tiga kali ganda lebih pantas. Menambah perisa, realme X2 Pro diselitkan lagi paduan memori super hebat iaitu 12GB + 256GB (storan berasaskan UFS 3.0). Kami juga sempat menjalankan beberapa ujian penanda aras ke atas peranti menerusi aplikasi AnTuTu Benchmark dan GeekBench 5 sebagai rujukan.

realme X2 Pro dibekalkan dengan sokongan bateri 4,000mAh yang masih boleh dikategorikan sebagai besar dalam kelasnya. Sokongan bateri ini menyokong AI Battery Management – di mana membantu menjimatkan kuasa bateri secara maksimum. Lebih gempaknya lagi, bateri ini disuntik dengan sokongan pengecasan pantas, 50W SuperVOOC Flash Charge – di mana mampu mengecas semula bateri sehingga 100% dalam hanya 35minit sahaja. Bagi ketahanan bateri pula, ia mampu bertahan sehingga sehari suntuk untuk penggunaan aktif. Manakala, penggunaan biasa pula mampu bertahan sekitar dua hari.

Bercakap soal peranti pintar, skrin merupakan salah satu aspek penting dalam pemilihan peranti terbaik. realme X2 Pro dibenamkan dengan paparan fluid AMOLED 90Hz – menjadikannya teknologi skrin paling lancar yang pernah digunakan oleh realme. Menerusi teknologi ini, realme X2 Pro berupaya menyajikan kadar bingkai lebih tinggi mencecah 50% tanpa lag berbanding sejumlah peranti sedia ada.

Menariknya lagi, ia juga menyokong HDR10+ bersama persembahan warna gamut asli. Pada masa sama, ia turut mendapat persijilan perlindungan TUV – di mana sangar membantu ketika membaca dalam gelap. Untuk rekaan, realme X2 Pro didatangkan dengan paparan bersaiz 6.5” Super AMOLED FHD+ (2,400 x 1,080 piksel) bersama kepadatan piksel sebanyak 402ppi. Skrin hampir penuh ini menyajikan nisbah skrin ke badan sebanyak 91.7% dan menggunakan sokongan Corning Gorilla Glass 5 sebagai perlindung utama.

realme X2 Pro dibekalkan dengan sokongan pengimbas cap jari terbina pada paparan dengan prestasi memuaskan dan berupaya menyahkunci peranti dengan responsif. Tetapannya juga boleh menyimpan lebih daripada satu cap jari dan pada masa sama, ia juga dilengkapi sokongan Face Unlock sebagai fungsi alternatif. Selain itu, realme X2 Pro juga berupaya menyajikan pengalaman audio yang sempurna menerusi sokongan dual speaker dengan sokongan Dolby Atmos dan Hi Res Sound Quality.

Bukan dua, bukan tiga tapi empat kamera! Sudahlah empat, lensa pun tak nak kalah. Eh? Kenapa? Ha, realme X2 Pro diselitkan dengan sokongan kamera utama sebesar 64MP – mampu menjalan tugas fotografi dengan baik di samping membawa pengguna berseni dengan lebih kreatif. Mengirinya adalah tiga lagi barisan lensa hebat dengan keupayaan masing-masing – 13MP telephoto (f/2.5) + 8MP 115 Wide – Angle (f/2.2) + 2MP Portrait (f/2.4).

Menariknya lagi, kamera ini menyokong sejumlah ciri menarik termasuk : 5x zoom optikal, 20x zoom hybrid, Nightscape 2.0 dan macro mode. Beralih pada kamera hadapan, realme X2 Pro disertakan dengan lensa sebesar 16MP (f/2.0) dengan menggunakan lensa 5P. Kamera hadapan ini diselitkan dengan teknologi AI Intelligent Beauty dan Selfie Nightscape untuk pengalaman selfie lebih sempurna.

Secara keseluruhannya, realme X2 Pro berupaya menyajikan prestasi fotografi yang baik – baik dari segi pencahayaan yang cukup mahupun rendah. Jika diteliti , persembahan warna dan butiran pada imej terlihat menarik dengan kemasan yang bagus. Sokongan zoom juga harus dipuji kerana ia mampu untuk menghasilkan imej yang baik. Berikut adalah hasil gambar daripada lensa realme X2 Pro :

Sebagai kesimpulan, realme X2 Pro adalah teman sempurna buat mereka yang mengimpikan sebuah peranti lengkap dan sempurna. Bukan aspek fizikal atau luaran sahaja, bahkan dalaman juga diperkasakan dengan kuasa luar biasa. Bagi yang berminat, realme X2 Pro tersedia dalam dua warna menarik iaitu Lunar White & Neptune Blue, dengan harga RM2,399. Jangan lupa dapatkan sekarang! Baca PAUTAN INI untuk tawaran pembelian menarik.


Adapdix melantik Jean Lau sebagai Ketua Pegawai Teknikal untuk menerajui pasukan teknologi Edge AI bertaraf dunia

PLEASANTON, California, 26 Februari 2021 /PRNewswire/– Adapdix Corporation, peneraju dalam perisian automasi EdgeOps™, hari ini mengumumkan bahawa ia telah melantik Jean Lau sebagai Ketua Pegawai Teknologi (CTO).

Jean Lau akan mengetuai pasukan teknologi bertaraf dunia Adapdix, memacu seni bina, strategi teknologi dan pembangunan platform EdgeOps™. Sebelum menyertai Adapdix, Lau merupakan seorang Naib Presiden dan Ketua Kejuruteraan di unit perniagaan Software Digital Vantara Hitachi, dengan menggalas tanggungjawab untuk menukar portfolio produk bernilai jutaan dolar kepada model penyampaian perisian sebagai perkhidmatan bagi menyelesaikan cabaran IoT dalam Industri.

Anthony Hill, Ketua Pegawai Eksekutif di Adapdix, berkata, “Jean mempunyai rekod prestasi yang amat mengagumkan selama lebih 25 tahun dalam transformasi digital, kepimpinan, platform pinggir kepada awan, pembangunan aplikasi dan kejuruteraan perisian dalam pelbagai industri. Beliau membawa kemahiran dan pengalaman yang sangat berharga ke dalam pasukan Adapdix yang pelbagai dan sangat sesuai untuk memajukan pembangunan automasi pintar Edge dan perisian kawalan generasi seterusnya.”

Platform EdgeOps™ Adaptix merupakan satu-satunya penyelesaian perisian yang menggabungkan analisis kecerdasan buatan dan pembelajaran mesin (AI/ML) canggih dengan platform berasaskan pinggir yang teragih. Sebagai penyelesaian analitik ramalan pertama berasaskan platform jaringan data industri, Adapdix membolehkan penyelenggaraan adaptif kependaman ultra rendah, yang mengurangkan waktu henti yang tidak dirancang, sambil menyediakan kawalan pintar dengan tindakan pembetulan kendiri.

Lau telah memimpin pasukan pengurusan produk dan kejuruteraan untuk mengubah inisiatif pinggir kepada awan bermula daripada visi hinggalah pelaksanaan pengguna yang berjaya. Kejayaan tersebut didorong oleh keupayaan beliau untuk membimbing strategi produk, visi, GTM, seni bina, model operasi, struktur pasukan dan banyak lagi, yang akhirnya memastikan kejayaan produk tersebut pada perniagaan dan pelanggan.

Dengan lebih daripada 25 tahun pengalaman kejuruteraan, Lau telah membina minat yang mendalam untuk membangunkan produk dan pasukan kejuruteraan bertaraf dunia dengan menghasilkan produk yang dipercayai dan membolehkan pelanggan mencapai kejayaan. Selama 20 tahun yang lalu, Lau telah memegang peranan kepemimpinan dalam beberapa syarikat terkemuka seperti Sybase, SAP dan GE Digital dengan tanggungjawab untuk menyampaikan Predix Edge ke produk awan dan membantu memacu transformasi digital syarikat.

Adapdix menyediakan platform perisian yang inovatif untuk perusahaan yang mengoptimumkan Kecerdasan Buatan (AI) dan Pembelajaran Mesin (ML) yang berada di pinggir. Platform EdgeOps™ yang berpusatkan pelanggan ini memberi peningkatan prestasi yang tiada tandingan kepada masa hidup peralatan, pengurangan rantaian bekalan dan kos logistik serta peningkatan kawalan dan produktiviti untuk pekerja jarak jauh. Ditubuhkan pada tahun 2015, Adapdix beribu pejabat di Pleasanton, California – sila lihat www.adapdix.com.

Keywords: Computer Software Computer/Electronics Personnel announcements Data Analytics


MWC 2019: Nokia 1 Plus – Peranti Asas Beroperasi Android One, Kerangka Panel Belakang Boleh Ditukar

HMD Global selain mengumumkan peranti flagship Nokia 9 PureView yang dinanti-nantikan sekian lama ini, terdapat tiga lagi peranti baharu yang diperkenalkan dan salah satu daripadanya adalah Nokia 1 Plus.

Peranti asas ini adalah versi peningkatan pada Nokia 1 yang telah dipasarkan tahun lalu, kini versi baharu hadir dengan sokongan Android 9 Pie Go Edition. Bahagian dalamannya dilengkapi dengan cip pemproses MediaTek MT6739WW 1.5GHz, sokongan 1GB RAM dan 8GB ROM yang boleh diperluaskan ruangan storan sehingga 128GB kad microSD.

Disebabkan Nokia 1 Plus adalah peranti kelas permulaan, maka kualiti penggambaran setakat biasa sahaja di mana kamera utama beresolusi 8MP dan kamera hadapan hanya 5MP. Bahagian ketahanan bateri pula, menurut Nokia ia mampu bertahan untuk tempoh yang lama dengan kapasiti sebesar 2,500mAh.

Peranti yang berukuran 5.45 inci ini boleh dikatakan menyambung rekaan peranti zaman 80-an, di mana panel belakang boleh ditukar dengan kerangka lain ikut kesukaan anda selain pilihan merah, biru dan hitam ditawarkan. Harga jualan untuk peranti ini adalah $99 (kira-kira RM403).


Shhhh… Kami Nak Tunjuk Mouse Senyap Ni

Logitech dalam “senyap-senyap” membangunkan mouse senyap dan kini mouse tersebut sudah dilancarkan untuk anda semua. Logitech M221 Silent dan Logitech M331 Silent Plus berbeza dengan mouse-mouse lain di pasaran kerana ia 90% lebih senyap.

Kedua-dua variasi mouse senyap ini juga menawarkan sambungan tanpa wayar sehingga 33 kaki supaya anda dapat bekerja dengan selesa dan mudah. M331 Silent Plus mempunyai bateri yang mampu bertahan sehingga 24 bulan dan juga kontur grip yang selesa, manakala bateri M221 Silent mampu beroperasi sehingga 18 bulan.

Kedua-dua mouse ini mula dijual pada harga:


Alcatel Membawa Masuk Tiga Peranti Baharu Pada Harga Bermula RM298

Kemunculan semula peranti Alcatel di pasaran tempatan dibawa masuk oleh TCL Communication, dengan melancarkan tiga peranti baharu yang terdiri daripada Alcatel 5V, Alcatel 3L dan Alcatel 1. Ketiga-tiga peranti ini ditawarkan pada harga kurang daripada RM900, tetapi dengan spesifikasi terkini yang tidak kurang hebatnya.

Alcatel 5V adalah peranti yang diutamakan pada pelancaran kali ini, ia hadir dengan paparan skrin 6.2 inci FullView Display binaan TCL sendiri. Seperti peranti lain di pasaran, ia juga mempunyai skrin takuk dengan nisbah 19:9 yang mampu mencapai skrin-ke-kerangka sehingga 88%.

Kuasa dalaman dijana dengan MediaTek MT6762 Octa-core, 3GB RAM dan 32GB ROM dibawah sistem operasi Android Oreo, serta kapasiti bateri yang besar iaitu 4,000mAh. Bagi penggambaran pula, Alcatel 5V melengkapkan dwi AI kamera utama 12MP + 2MP yang mampu mengenalpasti 11 senario, manakala 8MP kamera hadapan juga berfungsi sebagai pengecaman wajah Face Key.

Alcatel 5V ditawarkan pada harga RM898, mempunyai Spectrum Black dan Spectrum Blue sebagai pilihan warna. Dua lagi peranti baharu iaitu Alcatel 3L dan Alcatel 1 masing-masing dijual pada harga RM498 dan RM298 (harga sebelum SST), boleh didapati di laman e-dagang 11Street dan Shopee, serta kedai rasmi di seluruh negara mulai sekarang.


[TERTIRIS] : Redmi Note 8 Pro Bakal Hadir Dengan Rekaan Takuk Kecil & Kotak Pembungkus Kini Diperlihatkan

Pembukaan minggu ini nampaknya kita dipenuhi dengan berita mengenai pendatang baru Redmi iaitu siri Redmi Note 8. Redmi bakal memperkenalkan dua versi di bawah model ini – Redmi 8 dan Redmi 8 Pro.

Kebocoran terkini mendedahkan Redmi Note 8 Pro bakal membawakan rekaan takuk kecil sebesar titisan air pada paparan hadapan – ketirisan maklumat ini diperoleh menerusi sebuah video promosi yang kini tersebar. Video promosi tersebut sebenarnya bagi membuktikan ketahanan binaan kaca pada peranti – namun kita dapat lihat secara langsung bagaimana paparan hadapan Redmi Note 8 Pro di penghujung video.

Dalam pada itu, pengurus besar Redmi iaitu Lu Weibing juga telah berkongsi kotak pembungkus Redmi Note 8 Pro. Memetik imej dikongsi, ianya dihiasi dengan warna kecerunan – terdapat sedikit warna seakan-akan ungu pada bahagian bawah kotak. Pada kotak tersebut juga terdapat tulisan memperlihatkan model tersebut – Redmi Note 8 Pro yang ditulis secara menegak.


Sandisk iXpand Flash Drive (2016)

Masih ingat dengan produk keluaran Sandisk iaitu iXpand Flash Drive yang diperkenalkan untuk peranti iOS? Kini, Sandisk kembali dengan produk terbaru yang masih mengekalkan nama yang sama tetapi rekaan lebih kecil dan kompak.

Ia membolehkan anda memindahkan apa sahaja data yang ada di dalam iPhone (sokong iOS 8.2 dan ke atas) dengan pantas kerana menyokong sambungan USB 3.0. Menampilkan rekaan lebih kecil berukuran 13mm x 17mm x 59mm dan seberat 5.4g, ia menawarkan empat kapasiti memori berbeza yang boleh dimiliki mengikut keperluan iaitu 16GB, 32GB, 64GB serta 128GB.

Harga jualan Sandisk iXpand Flash Drive (2016)


Siri HUAWEI Nova 7 Kini Rasmi!! – Tampil Dengan Sokongan Rangkaian 5G!!

Sesuatu yang mengejutkan apabila HUAWEI kini telah melancarkan siri peranti terbaharunya siri HUAWEI Nova 7. Menariknya, ketiga-tiga peranti ini tampil dengan sokongan rangkaian 5G.

HUAWEI Nova 7 Pro 5G dan HUAWEI Nova 7 5G dihadirkan dengan skrin bersaiz 6.5″ FHD+ OLED. Apa yang pasti ia dihadirkan dengan cip pemproses yang sangat berkuasa iaitu Kirin 985 5G dan dipadankan dengan 8GB RAM dan storan 256GB. Bateri pula adalah berkapasiti 4000mAh.

Kamera belakang pula dihadirkan dengan 64MP + 8MP + 8MP  + 2MP. Yang membezakan kedua-dua peranti ini hanyalah pada kamera hadapan yang mana HUAWEI Nova 7 Pro 5G tampil dengan kamera hadapan 32MP + 8MP. BAgi HUAWEI Nova 7 5G pula hadir dengan 32MP sahaja.

Berbeza pula dengan HUAWEI Nova 7 SE apabila ia dihadirkan dengan skrin 6.5″ LCD dan dihadirkan dengan cip pemproses Kirin 820 yang dipadankan dengan 8GB RAM dan storan sebesar 256GB.

Tampil dengan keupayaan kamera 4MP + 8MP + 2MP + 2MP bagi kamera belakang dan 16MP bagi kamera hadapan.Kapasiti bateri juga hadir dengan 4000mAh.

Belum dapat dipastikan lagi bahawa siri ini bakal hadir ke Malaysia atau tidak. Sama-sama kita nantikan!!


Wiko Upulse, Harry dan Kenny Dibawa Masuk Ke Pasaran Malaysia – Telefon Pintar Dari Perancis

Tidak semua daripada kita mampu membelanjakan wang untuk membeli telefon pintar bernilai ribuan ringgit, apatah lagi dengan ekonomi yang tidak menentu sekarang ini. Oleh itu, Wiko jenama dari Perancis telah memperkenalkan barisan peranti baru dengan harga yang mampu dimiliki.

Wiko Harry, mungkin anda salah seorang yang sudah memilikinya kerana model ini sudah dibawa masuk ke pasaran Malaysia lebih awal daripada acara pelancaran ini. Didatangkan dengan paparan 5 inci IPS 1280 x 720p bersama kerangka aluminium di bahagian luar, manakala dalamannya pula hadir dengan pemproses empat teras 1.3GHz, RAM 3GB serta storan sebanyak 16GB. Selain kamera utama 13 Megapiksel dan kamera depan 5 Megapiksel, bateri dimuatkan dengan kapasiti 2,500mAh dan disediakan storan tambahan sehingga 128GB.

Sementara, peranti 4G Wiko Kenny pula mendapat perkakasan dalaman seperti pemproses empat teras 1.1GHz, RAM 2GB dan storan sebanyak 16GB. Ia menggunakan paparan bersaiz 5 inci dengan resolusi 854 x 480 dengan kerangka yang boleh dibuka, penggambaran pula menerima lensa 8 Megapiksel pada kamera utama dan kamera depan pula lensa 5 Megapiksel.

Kapasiti bateri mendapat sebanyak 2,500mAh, disertakan slot kad memori tambahan yang menyokong sehingga 128GB.

Model terakhir yang dipersembahkan ini pula memiliki spesifikasi lebih tinggi berbanding dua model Harry dan Kenny. Wiko Upulse didatangkan dengan paparan 5.5 inci HD penuh 1280 x 720p, serta kamera belakang 13 Megapiksel bersama fungsi Super Pixel dan depan 8 Megapiksel menawarkan mod HDR.

Set cip menggunakan empat teras 1.3GHz, RAM 3GB dan ruangan storan sebesar 32GB juga menyokong slot kad tambahan sehingga 128GB. Sistem keselamatan tidak dilupakan, maka Wiko Upulse juga menyediakan pengimbas cap jari dan menyokong rangkaian 4G LTE.

Kesemua model ini dioperasikan oleh Android 7.0 Nougat dan sokongan dua slot SIM. Dua model Wiko Kenny dan Wiko Upulse akan dibawa masuk ke pasaran tempatan selepas Hari Raya ini pada harga RM499 dan RM799, manakala Wiko Harry pada harga RM599.


[EKSKLUSIF PREVIEW] ASUS ZenFone 4 Selfie (ZD553KL) & ZenFone 4 Selfie Pro (ZD552KL) – Peranti Selfie Terbaru! Lebih Berkuasa! Lebih Memuaskan!

Setelah munculnya ASUS ZenFone Selfie dengan kamera depan 13 Megapiksel yang dilancarkan pada tahun 2015 yang lalu, kini tiba masanya peranti peningkatan dengan kemampuan selfie yang lebih hebat diperkenalkan. Siri selfie terbaru tahun 2017 memperkenalkan ZenFone 4 Selfie (ZD553KL) dan ZenFone 4 Selfie Pro (ZD552KL), malah siri ini juga dijadikan highlight untuk pasaran tempatan kali ini.

Apa perbezaan ketara di antara Pro dan bukan Pro? Pertama, dinamakan dalam siri Selfie, penggambaran swafoto tentunya menjadi ciri utama mereka. Untuk ZenFone Selfie, kamera depan dibekalkan 20 Megapiksel, manakala versi Pro lebih hebat dengan 24 Megapiksel DuoPixel (2x 12MP). Untuk kamera utama pula, kedua-duanya turut disediakan 16 Megapiksel masing-masing menggunakan sensor Omnivision 16880 dan Sony IMX351.

Selain itu, sokongan PixelMaster 4.0 dengan pelbagai mod penggambaran seperti HDR Pro, Beauty, Super Resolution, SelfieMaster, BeautyLive, Collage dan banyak lagi menjadikan hasil gambar lebih cantik seperti bintang superstar.

Ciri luaran pula, kerangka premium unibodi jenis logam pada ZenFone 4 Selfie Pro amat memukau bagi sesiapa sahaja yang memegang, dengan berat 147g dan ketebalan hanya 6.85mm. Sementara ZenFone 4 Selfie agak tebal sedikit iaitu 7.85mm berbanding versi Pro, namun beratnya lebih ringan hanya 144g sahaja.

Kedua-dua model ini menampilkan paparan skrin 5.5 inci, versi Pro dilengkapi dengan AMOLED HD Penuh manakala yang satu ini hanya IPS HD LCD. Kapasiti bateri adalah sama iaitu 3000mAh dengan sokongan pengecasan pantas pada versi Pro. Harga jualan untuk ZenFone 4 Selfie adalah RM1,299, dan ZenFone 4 Selfie Pro adalah RM1,799.

~Banyak lagi ciri-ciri menarik yang sedia ada pada siri Selfie ini, kami akan membuat reviu penuh tidak lama lagi~


Black Shark 3 Bakal Hadir: Sokong Snapdragon 865 + Pengecasan Pantas 65W + Paparan 2K 120Hz

Peranti gaming 5G pertama iaitu Black Shark 3 bakal dilancarkan pada 3 Mac 2020 secara atas talian! Peranti gaming generasi ketiga ini akan hadir dengan spesifikasi yang lebih berkuasa, termasuk sokongan rangkaian 5G yang lebih memenuhi aliran masa kini.

Menurut sumber, prestasi dalaman berkuasa pada Black Shark 3 termasuk sokongan paparan skrin beresolusi 2K dengan kadar segar semula 120Hz, pemproses Snapdragon 865 yang disokong oleh dwi-mod SA dan NSA 5G.

Tambahan lagi, storan dalaman terkini LPDDR5 dan UFS 3.0 juga akan hadir pada Black Shark 3, sekali dengan kapasiti bateri sebesar 5000mAh yang mana mampu mengecas peranti penuh dalam masa hanya 38 minit di bawah sokongan teknologi pengecasan pantas 65W.

Apa lagi ciri-ciri menarik padanya? Kita nantikan pelancaran atas talian pada 3 Mac kelak.

Reviu Eksklusif: Peranti Hebat Black Shark 2 Pro – Memang Confirm Buat Korang Excited Main Game!


Grab Memberikan Sokongan Kepada “Local Heroes” NEgara Bersempena Sambulan Bulan Kemerdekaan!!

Grab akan berusaha untuk memberi tumpuan kepada peningkatan permintaan perusahaan mikro, kecil dan sederhana melalui pengiklanan di platform Grab sambil terus memberi rakyat Malaysia akses yang mudah dan berpatutan untuk keperluan harian mereka di Merdeka ini.

Dari 15 Ogos hingga 18 September 2020, Grab akan terus membantu perusahaan mikro, kecil dan sederhana di platform kami dengan membantu mereka menghasilkan bahan-bahan pengiklanan. Ia akan dipamerkan di laman utama dalam aplikasi Grab seperti dalam format banner ads yang akan membantu meningkatkan paparan dan promosi mereka di seluruh platform,  supaya ia boleh membantu meningkatkan permintaan perniagaan mereka.

Inisiatif ini merupakan susulan daripada kempen ‘Local Heroes’ baru-baru ini yang akan melihat Grab menanggung kos dan sumber yang diperlukan untuk menghasilkan bahan pemasaran dan akan memanfaatkan  lebih kurang 500 perniagaan tempatan di seluruh negara. Rakan niaga yang telah memperoleh ‘banner ads’ di laman utama GrabFood telah menyaksikan pulangan perbelanjaan iklan mereka sebanyak 300%.

Tambahan pula, rakan niaga yang telah mengambil bahagian di promosi Merdeka tahun lepas telah menyaksikan peningkatan jualan mereka sebanyak 4.5 kali ganda berbanding dengan jualan bulan sebelum itu.

Untuk menggalakkan lebih banyak urus niaga dalam talian, Grab dengan sokongan kerajaan juga akan menyediakan bonus bernilai sehingga RM2,000 kepada perniagaan baharu di platform tersebut. Ini adalah sebuah usaha daripada sektor swasta dan awam untuk menggalakkan lebih banyak perusahaan mikro, kecil dan sederhana untuk melakukan lonjakkan digital dan berkembang dalam ekonomi digital.


Rekaan Pelindung Skrin Samsung Galaxy A8s Tertiris, Mungkin Model Pertama Hadir Dengan Paparan Infinity-O?

Media sosial kini dibanjiri dengan maklumat mengenai ketirisan rekaan pelindung skrin Samsung Galaxy A8s yang dikatakan mempunyai lubang kecil pada sudut kiri atas skrin untuk kamera swafoto.

Pendedahan ini sekaligus menguatkan lagi ura-ura bahawa Galaxy A8s mungkin akan menjadi telefon pintar pertama keluaran Samsung yang hadir dengan paparan Infinity-O.

Berdasarkan gambar yang tular, juga jelas memaparkan Galaxy A8s bakal didatangkan dengan bezel yang sangat nipis di samping dagu yang sedikit tebal. Meskipun hadir dengan rekaan skrin yang besar namun Samsung masih mengekalkan fizikal yang ergonomik bagi memberikan keselesaan pada penggunanya.

Bagaimanapun, tidak banyak maklumat yang diketahui mengenai Galaxy A8s terutama sekali dari segi ciri khasnya. Jadi, sama-sama kita tunggu~


TAHNIAH! SENARAI PEMENANG PERADUAN BUNNY POWERBANK!

Pihak eRing sebelum ini ada menganjurkan peraduan Bunny PowerBank, sebanyak 5 unit diberikan secara percuma kepada yang bertuah!

Kini senarai pemenang telah dipilih dan tahniah kepada mereka. Ucapkan terima kasih kepada peserta-peserta yang telah memeriahkan peraduan kami.


OPPO A9 2020 Diumum Telefon Pintar Terlaris Ketika Hari Pertama Jualan!!!

Semua pasti kenal dengan peranti terkemuka di Malaysia, OPPO yang baru sahaja melancarkan peranti terbaharunya yang dikenali sebagai OPPO A9 2020. Menariknya OPPO telah mengumumkan bahawa peranti ini telah mencatatkan jualan terbaik No.1 telefon pintar paling laris melalui pembelian di gedung jualan rasmi dan dalam talian.

Bukan itu sahaja, pada hari pertama jualan, OPPO telah menjemput pelakon terkenal tanah air, Saharul Ridzuan merasai sendiri pengalaman menjadi juru jual peranti OPPO selama 1 hari di Lowyat sambil berkongsi kepada pelanggan tentang kehebatan OPPO A9 2020.

Peranti ini bukan hanya mencatat rekod jualan di gedung rasmi dan dalam talian, tetapi juga di platform rakan kongsi rangkaian termasuk Thundermatch, Urban Republic, Senheng, SenQ dan DirectD.

OPPO A9 2020 yang dilancarkan pada 28 September lalu pada harga RM1199 tampil dengan spesifikasi menakjubkan seperti kamera yang hebat iaitu 48MP (utama) + 8MP (Ultra-Wide Angle) + 2MP (Portrait) + 2MP (Mono) bagi kamera belakang dan kamera hadapan pula adalah 16MP.

Dikuasakan oleh pemproses Snapdragon 665 dan dibantu gabungan memori 8GB RAM + 128GB ROM memberikan prestasi terbaik!


Country Garden Bina Kompleks Restoran Robot Pertama Seumpamanya di Dunia di Guangdong, China

FOSHAN, China, 26 Jun 2020 /PRNewswire/ — Pada 22 Jun, kompleks restoran robot pertama yang dibina oleh Qianxi Robot Catering Group (Qianxi Group), subsidiari Country Garden (HK.02007), dibuka di Shunde, sebuah bandar di wilayah Guangdong, China. Dikuasakan oleh teknologi canggih yang terkini, restoran berkenaan mempunyai bahagian yang berasingan untuk makanan Cina, periuk panas dan makanan segera serta menampilkan seleksi luas hidangan masakan, setiap satu disajikan kepada penjamu selera yang sedang menunggu dalam beberapa saat sahaja.

Dalam ruang restoran moden berkeluasan 2,000 meter persegi itu, lebih daripada 20 robot yang dibangunkan sendiri untuk gaya restoran berbeza (masakan Cina, nasi periuk tanah, kedai mee) bersedia untuk memikul peranan mereka yang ditetapkan dari segi penyediaan dan memasak makanan. Ruang menjamu selera, diterapkan dengan warna merah jambu sebagai warna latar belakang di samping dipenuhi dengan sensasi teknologi metalik, mampu melayani hampir 600 penjamu selera pada satu-satu masa. 200 item menu restoran berkenaan setiap satunya boleh dihidangkan dalam masa sesingkat 20 saat sahaja.

Semasa berlakunya wabak, restoran yang dikendalikan oleh robot dapat mengurangkan kontak manusia-manusia secara menyeluruh. Gaya menjamu selera yang baharu ini dilihat selaras dengan keadaan semasa dan juga trend masa depan.

“Restoran robot Qianxi telah mencapai penyepaduan perisian-perkakasan serta kerjasama manusia-mesin dengan inovatif. Ia dapat membantu menjalankan dengan lebih baik operasi yang lancar melalui aplikasi robot yang praktikal,” kata Zhao Chunsheng, pakar kejuruteraan mekanikal dan ahli akademik di Chinese Academy of Sciences. “Qianxi mempunyai teknologi yang paling canggih dengan barisan produk yang luas. Ia merapatkan jurang pasaran dan akan memberi kesan penting terhadap penandaarasan untuk turut menambah nilai kepada pembangunan industry berkenaan.”

Penolong pegawai eksekutif Country Garden dan pengurus besar Qianxi Group, Qiu Mi menjelaskan bahawa Qianxi Group telah membina rantaian industri lengkap yang mencakupi pengeluaran bekalan bahagian belakang (dapur terpusat) dan masakan robot di samping operasi restoran dan pengurusan robot. Semasa tahun 2020, kumpulan berkenaan merancang untuk membina dapur yang lebih terpusat untuk berkembang lebih jauh di bandar-bandar Kawasan Teluk Lebih Besar Guangdong-Hong Kong-Macau, sekali gus mencapai pengeluaran robot secara besar-besaran dengan output yang dijangkakan kira-kira sebanyak 5,000 unit setahun.

China secara rasminya mengeluarkan spesifikasi teknikal untuk pensijilan keselamatan robot dalam sektor makanan pada 22 Jun lalu. Spesifikasi teknikal ini, bersama-sama dirumuskan oleh National Robot Testing and Accreditation Center (NRTAC) dan subsidiari teknologi Qianxi Group Zhiyuan, merupakan yang pertama seumpamanya di negara ini. Barisan robot generasi kedua daripada Qianxi Group termasuk beberapa yang dilatih untuk memasak nasi periuk tanah dan robot-robot lain yang dilatih untuk membuat ais krim mini, telah menjadi peneraju dalam menerima pensijilan China Robot (CR) daripada NRTAC.

Tambahan pula, Qianxi Group dan Beijing Beichen Industrial Group Co., Ltd. (Beijing Beichen) bersama-sama mengumumkan satu kerjasama strategik komprehensif, yang mana perkhidmatan jamu selera pintar akan disediakan di pusat konvensyen Beijing Beichen. Pada Januari 2022, fasa kedua Pusat Konvensyen Kebangsaan China, sebuah tempat yang dibangunkan dan dikendalikan oleh Beijing Beichen akan beroperasi dan robot Qianxi Group akan ditugaskan di lapangan bagi menyediakan perkhidmatan jamu selera pintar 7×24, memberi sekilas pandang bagaimana teknologi pintar yang terkemuka di dunia disepadukan dengan budaya masakan Cina.

Pada hari yang sama dengan pembukaan restoran tersebut, Qianxi Group turut memeterai perjanjian kerjasama strategik dengan Siemens (China) yang mana kedua-dua pihak menjalin perkongsian strategik jangka panjang untuk meningkatkan pembangunan digital bagi segmen jamu selera pintar, termasuk pembangunan bersama platform IoT jamu selera pintar inovatif yang pertama dalam industri. Bai Liping, naib presiden industri-industri digital di Siemens (China), berkata bahawa syarikat berkenaan akan berganding bahu dengan Qianxi Group bagi mempercepatkan pertumbuhan segmen berkenaan.

Foto – https://photos.prnasia.com/prnh/20200624/2837159-1-a?lang=0Foto – https://photos.prnasia.com/prnh/20200624/2837159-1-b?lang=0Foto – https://photos.prnasia.com/prnh/20200624/2837159-1-c?lang=0

Keywords: Computer/Electronics Overseas Real Estate (non-US) Real Estate Restaurants Retail


Samsung Tunda Pelancaran Galaxy Fold – Tarikh Baru Akan Diumumkan Kemudian

Sejak kebelakangan ini, media sosial dibanjiri dengan berita yang kurang enak didengar mengenai Samsung Galaxy Fold. Sebilangan pengulas peranti pintar antarabangsa mendakwa mereka mengalami masalah dengan Galaxy Fold yang diterima – terutamanya berkaitan panel paparan.

Ekoran dari perkara itu, Samsung tampil dengan satu kenyataan menyatakan pihak mereka bakal menjalankan pemeriksaan terperinci berhubung isu yang berlaku dan membuat penilaian tambahan termasuk perlindungan untuk panel paparan sebelum memperkenalkan kepada orang ramai.

Sehubungan itu, Samsung memaklumkan pelancaran untuk Galaxy Fold yang dijadualkan muncul pada bulan Mei ini terpaksa ditangguh ke satu tarikh yang akan dimaklumkan kemudian.


Samsung Galaxy Note FE Boleh Di Pra-Tempah Mulai 18 Oktober 2017

Minggu lepas kita difahamkan Samsung Malaysia Electronics (SME) akan membawa masuk Samsung Galaxy Note FE ke pasaran tempatan.Melaluinya, pihak Samsung hari ini mengumumkan bahawa peranti ini boleh mula di pra-tempah pada 18 Oktober 2017 sehingga 24 Oktober depan.

Setiap pembelian Galaxy Note Fan Edition, pelanggan akan menerima jaminan tambahan bersama jaminan perlindungan skrin selama satu tahun. Pelanggan hanya ditawarkan peranti dalam pilihan warna Black Onyx sahaja.

Samsung Galaxy Note FE Akan Mula Dijual 25 Oktober Depan – RM2,599

Peranti yang sudah di pra-tempah boleh dikutip bermula 25 Oktober sehingga 31 Oktober kelak di mana-mana Samsung Experience Store atau kedai yang mengambil bahagian.

Samsung Galaxy Note FE dijual pada harga RM2,599 termasuk GST.


Final-Lee…OPPO Menampilkan Wajah Baru OPPO R9s

Minggu lalu OPPO mengumumkan bahawa peranti R9s bakal hadir ke dalam pasaran Malaysia tidak lama lagi. OPPO R9s merupakan produk yang sedikit berbeza dari majoriti produk OPPO pada tahun ini yang lebih fokus kepada sebuah peranti dengan kemampuan selfie. Kali ini OPPO mahu menawan pengguna dengan kemampuan kamera belakang 16 megapiksel yang dikatakan mampu menangkap gambar dengan kualiti terbaik.

Pada 1 Januari 2017 nanti, OPPO bakal memperkenalkan duta produk R9s dengan kata kunci “Lee”, jadi ada mana-mana pembaca kami yang tahu siapa dia dengan kata kunci “Lee” ini?  Mari kita tunggu dan lihat!

Sementara menunggu peranti ini dilancarkan, OPPO juga telah memperkenalkan dua wajah baru yang akan menjadi penghias utama kempen dan promosi OPPO R9s. Fattah Amin dan Min Chen akan bekerjasama dengan OPPO dalam memasarkan R9s apabila ia dilancarkan kelak. OPPO yakin personaliti mereka yang positif boleh menyumbang kepada imej jenama sekaligus membolehkan OPPO mendekati pengguna di Malaysia.


Servis Streaming Mendahului Jualan Muzik Digital

Servis streaming buat pertama kalinya telah berjaya mendahului muat turun digital dalam satu analisis pendapatan yang dilakukan Bloomberg. Pada tahun lalu industri muzik streaming mencatatkan jumlah pendapatan sebanyak 2.4 bilion USD (RM 9.67 bilion) lantas menjadikannya antara sektor digital yang berkembang pesat.

Pendapatan tersebut dijana melalui yuran penggunaan premium dan juga iklan, walaupun begitu servis Spotify dan Apple Music menerima tentangan yang hebat dari pihak artis yang mendakwa seharusnya pendapatan tersebut dikongsi dengan cara yang lebih adil. Pihak artis dan penggiat seni merasakan usaha mereka dalam menghasilkan seni kreatif tidak dihargai dengan sistem bayaran yang berat sebelah, di mana majoriti keuntungan dipegang pembekal streaming dan syarikat label.


OPPO F5 6GB Edisi Merah Boleh Dipra-tempah Bermula 6 Disember 2017

Sebelum ini OPPO ada mengeluarkan gambar acah OPPO F5 edisi merah berkapasiti 6GB yang akan dibawa masuk ke pasaran tempatan. Hari ini, OPPO telah berkongsi tarikh pra-tempahan F5 6GB edisi merah iaitu 6 Disember 2017, bermula pukul 12.30 tengahari.

Lebih istimewa, 1000 pelanggan yang membuat tempahan OPPO F5 6GB edisi merah di OPPO Store akan mendapat hadiah misteri dari OPPO! Membawakan paparan skrin hampir penuh bersaiz 6.0 inci serta dioperasikan oleh Android 7.1.2 Nougat, F5 edisi merah menawarkan lensa swafoto 20 Megapiksel dan diserikan dengan ROM 64GB.

Buat masa sekarang, OPPO masih belum mendedahkan harga untuk F5 edisi merah ini.


Aetos Memenangi Dua Trofi di Global Forex Awards

LONDON, 25 September 2020 /PRNewswire/ — AETOS Capital Group (AETOS) telah merangkul dua lagi anugerah pada penyampaian Global Forex Awards. Gelaran yang paling layak “Best Forex Introducing Broker Program – Global” dan “Most trusted Forex Broker – Asia” menambah senarai trofi yang telah dicapai oleh Firma Forex terkemuka di pasaran selama ini.

Menurut Global Forex, penyampaian penghargaan ini adalah untuk teknologi canggih, perdagangan murah, alat penyelidikan pasaran yang komprehensif, program pendidikan lanjutan dan perkhidmatan pelanggan bertaraf dunia kepada pengguna/pedagang perniagaan.

Kejayaan AETOS datang dengan kepakaran selama bertahun-tahun dan sumbangan berterusan ke pasaran Forex Global.

Pada tahun lalu, AETOS telah membantu memberi sumbangan kepada barisan hadapan di hospital-hospital sekiranya berlaku perang global terhadap Coronavirus, yang sangat disebut-sebut oleh masyarakat tempatan Australia. AETOS juga dengan bangganya memperbaharui kerjasama dengan Sydney FC untuk kempen Liga Juara-Juara AFC untuk kali ketiga berturut-turut, yang telah memperkukuhkan lagi pengaruh AETOS di pasaran Asia Pasifik.

AETOS telah berusaha bersungguh-sungguh untuk mengembangkan bahagian pasarannya di Asia, terutamanya di Asia Tenggara. Dengan jumlah pelanggan yang besar, pengiktirafan dari pelanggan dan juga syarikat Forex Global akan mendorong AETOS untuk bekerja lebih keras lagi pada tahun-tahun yang mendatang.

Dengan aktiviti perdagangan yang semakin meningkat dan jumlah pelanggan yang meningkat sejak beberapa tahun kebelakangan ini, AETOS baru saja mengumumkan sistem CRM baharunya pada tahun 2020, BizCentre baharu AETOS. Dengan teknologi canggih, sistem baharu ini sangat mesra pengguna, membolehkan pelanggan bukan sahaja mampu menguruskan akaun mereka sendiri dengan mudah dan menempatkan pangkalan pelanggan di satu tempat, tetapi yang paling penting, dengan mudah mengembangkan perniagaan broker.

Dari segi produk, CFD saham telah dimasukkan ke dalam produk yang ditawarkan oleh AETOS. Pelanggan boleh membuat spekulasi tentang pergerakan harga syarikat tersenarai awam di Bursa Saham Australia dan AS sebagai tambahan kepada produk CFD FOREX, indeks, logam dan tenaga.

Walaupun (disebabkan Covid-19) upacara Global Forex Awards tidak akan diadakan pada tahun ini, pihak penganjur akan menyokong COVID-Solidarity Response Fund untuk Pertubuhan Kesihatan Sedunia (WHO) dengan sumbangan kewangan yang sebaliknya akan digunakan untuk menjadi tuan rumah upacara pemenang anugerah rasmi.

Semasa menerima dua anugerah tersebut, Pengarah Syarikat Ting Ji, memuji langkah Global Forex dan sangat berbangga menjadi sebahagian daripadanya. Beliau juga menunjukkan bahawa penghargaan tersebut menunjukkan pengiktirafan pasaran terhadap usaha AETOS pada masa lalu dan syarikat akan mensasarkan lebih besar dan lebih tinggi lagi di masa depan.

Keywords: Advertising Banking/Financial Service Computer/Electronics Awards Financial Technology


HMS Ecosystem Mampu Memberi Pengalaman Digital Terbaik Kepada Pengguna Menerusi 5G!!!

Pastinya semua tidak sabar menantikan kehadiran 5G yang ternyata memang berdesup laju. Justeru dengan kelahiran 5G ini, HUAWEI kini meneruskan langkah perancangan menggunakan teknologi 5G ini sebaik mungkin pada HUAWEI mobile Services (HMS) bagi memastikan dapat memberikan yang terbaik kepada pengguna.

Menerusi 5G ini, HMS dapat memastikan bahawa mampu memberikan kepuasan kepada pengguna menerusi 3 indikator penting.

Menerusi rangkaian 5G yang digunakan, HUAWEI mampu memberikan persepsi yang lebih baik kepada pengguna. Persepsi ini merangkumi computer vision, NLP, sensor rasa, sensor udara, teknologi robot, dan local decision.

Ia juga mampu memberikan kepintaran yang lebih baik yang mana ia akan memberikan rangkaian, keselamatan data, analisis data dan banyak lagi. Ia sekali gus memberikan kelebihan buat mereka yang melaksanakan gaya hidup yang pantas. Kepantasan memuat turun menerusi AppGallery pada HMS pastinya menjimatkan masa.

Nak tau lagi best, ia turut memberikan sambungan yang lebih baik. Nak muat turun pun tiada masalah sambungan. Dengan ini, pengguna HUAWEI akan menikmati pengalaman yang lebih baik ketika menggunakan peranti-peranti HUAWEI.

Menerusi 5G ini, strategi HUAWEI iaitu 1 + 8 + N iaitu gabungan 1 major portal yang mana mampu menyokong 8 portal dan IoT Ecosystem Partners ini dapat dilaksanakan yang sekaligus memberikan gaya hidup lebih mudah dan terbaik kepada pengguna.

Dengan revolusi teknologi ini, HMS akan memudahkan pengguna yang memerlukan kepantasan rangkaian, revolusi teknologi dan aplikasi serta daya saing dalam pembangunan.


VeChain, Bersama-sama Dengan DNV Membolehkan Hospital Renji Melancarkan Aplikasi Perkhidmatan IVF Berasaskan Rantaian Blok Yang Pertama Di Dunia – MyBaby

SHANGHAI, 6 Jun 2021 /PRNewswire/ — Melalui kerjasama dengan VeChain dan DNV, Hospital Renji iaitu sebuah hospital dengan kedudukan tertinggi di China bergabung dengan Sekolah Perubatan, Shanghai Jiaotong University telah mengumumkan pelancaran projek penjagaan perubatan pintar – MyBaby, Aplikasi Perkhidmatan Persenyawaan In Vitro (In-Vitro Fertilization, IVF) berasaskan rantaian blok yang pertama di dunia.

Majlis Pelancaran MyBaby ini telah dihoskan secara bersama-sama oleh Pusat Perubatan Reproduktif Hospital Renji dan Pusat Kawalan Kualiti Teknologi Reproduktif Bantuan Shanghai. Melalui gabungan perkhidmatan jaminan profesional DNV dengan teknologi rantaian blok VeChain yang canggih, MyBaby membolehkan pengesahan langkah-langkah utama persenyawaan In-Vitro (IVF) dan menyediakan akses data secara peribadi, eksklusif dan lengkap kepada bakal ibu bapa yang sedang menjalani rawatan. Dengan menggunakan teknologi yang canggih, Hospital Renji komited untuk meningkatkan kesaksamaan dan kualiti kehidupan kepada pesakit.

MyBaby merupakan perkhidmatan pertama seumpamanya yang menggabungkan merit pengesahan data terjamin pihak ketiga dengan teknologi rantaian blok yang tidak berubah. Semua maklumat, imejan dan jejak data, daripada imejan yang dihasilkan oleh alat perubatan hingga kepada penyampaian zigot itu sendiri akan dimuat naik dengan selamat pada rantaian blok VeChainThor dan hanya dapat diakses oleh pengguna berdaftar Aplikasi MyBaby.

MyBaby membolehkan pengguna melihat dan mengesan pengekstrakan, pelabelan dan pemarkahan telur yang disenyawakan serta penanaman dan pemeliharaan embrio. Aplikasi ini juga menyelesaikan masalah tradisional yang berkaitan dengan kerahsiaan data perubatan yang sensitif. Ciri-ciri teknologi rantaian blok yang dilindungi secara kriptografi mewujudkan persekitaran yang selamat dan boleh dipercayai serta meningkatkan pengalaman pengguna dengan cara yang belum pernah terjadi sebelum ini dalam bidang IVF.

Hospital Renji dan VeChain Menerajui Inovasi Penjagaan Kesihatan

Sebuah perjanjian untuk kerjasama selanjutnya bagi projek rantaian blok ini juga telah ditandatangani antara Hospital Renji dan VeChain semasa acara tersebut berlangsung. Menurut Sun Yun, Pengarah Pusat Perubatan Reproduktif Hospital Renji, “Gabungan perubatan reproduktif bantuan dan teknologi rantaian blok ini mewujudkan hubungan yang luar biasa dan menjadikan Hospital Renji sebagai yang pertama dalam bidangnya yang mempelopori inovasi sedemikian. Kami akan menawarkan perkhidmatan yang lebih boleh dipercayai, peribadi dan selamat.”

Tidak gentar untuk berinovasi, Hospital Renji telah menerajui kemajuan dalam bidang rantaian blok perubatan. Pada tahun 2019, Hospital Renji mengumumkan secara rasmi penyertaannya dalam Ekosistem Karbon Digital yang dimulakan oleh DNV dan VeChain. Kemudian, ia mengumumkan kerjasama dengan VeChain dan DNV untuk menerajui Pusat Rawatan Tumor Pintar didayakan rantaian blok yang pertama di dunia.

Sunny Lu, Pengasas Bersama merangkap Ketua Pegawai Eksekutif VeChain mengulas, “Kami sentiasa melihat peningkatan peluang dalam kerjasama kami dengan Hospital Renji yang merupakan hasil daripada pendekatan unik kami dalam model ‘jaminan kualiti data + rantaian blok’ serta rakan kongsi strategik utama, DNV. VeChain akan terus menyampaikan teknologi rantaian blok yang menjimatkan kos dan canggih kepada dunia perubatan serta membina masa depan digital tanpa kepercayaan dan pelbagai pihak.”

Dibina pada tahun 1844, Hospital Renji mempunyai sejarah selama lebih 170 tahun. Ia merupakan hospital perubatan Barat yang pertama sejak pembukaan bandar Shanghai. Melalui penyepaduan rawatan perubatan, pengajaran dan penyelidikan saintifik, ia merupakan hospital 3A yang komprehensif (kedudukan tertinggi dalam senarai hospital di China) dengan pelbagai disiplin yang lengkap. Hospital Renji juga merupakan institusi perubatan pertama di Shanghai yang menjalankan penyelidikan klinikal dan saintifik tentang teknologi reproduktif bantuan dan telah menjadi Pusat Kawalan Kualiti Teknologi Reproduktif Bantuan Shanghai sejak tahun 2018.

DNV merupakan salah sebuah syarikat penyedia pensijilan, jaminan dan pengurusan risiko yang terkemuka di dunia. Sama ada mengesahkan produk atau sistem pengurusan syarikat, menyediakan latihan atau menilai rantaian bekalan dan aset digital, kami membolehkan para pelanggan dan pihak berkepentingan membuat keputusan kritikal dengan yakin. Kami komited untuk menyokong para pelanggan kami melakukan peralihan dan merealisasikan matlamat strategik jangka panjang mereka secara lestari yang menyumbang kepada Matlamat Pembangunan Lestari (SDG) PBB secara kolektif.

Dilancarkan pada tahun 2015, VeChain menghubungkan teknologi rantaian blok kepada dunia sebenar dengan menyediakan struktur tadbir urus yang komprehensif, model ekonomi yang teguh dan penyepaduan IoT. VeChain merupakan perintis aplikasi dunia nyata yang menggunakan teknologi rantaian blok awam dan mempunyai operasi antarabangsa di Singapura, Luxembourg, Tokyo, Shanghai, Paris, Hong Kong dan San Francisco. Bersama-sama dengan rakan strategik kami iaitu PwC dan DNV, kami telah mewujudkan hubungan kerjasama dengan banyak perusahaan terkemuka dalam industri yang berbeza yang merangkumi Walmart China, BMW, BYD Auto, Haier, H&M, LVMH, D.I.G, ENN, Shanghai Gas, AWS, PICC, ASI dan lain-lain.

Keywords:  Computer/Electronics Entertainment Health Care/Hospital Mobile Entertainment Telecommunications Blockchain


Digi RoamBorder, Kekal Berhubung Ketika Berada Di Singapura

Perkhidmatan perayauan Internet sebenarnya amat perlu dipertingkatkan lagi, jadi baru-baru ini Digi telah hadir dengan Digi RoamBorder untuk pelanggan pascabayar supaya mereka boleh kekal berhubung ketika berada di Singapura tanpa sebarang masalah.

Menurut Loh Keh Jiat, Ketua Pegawai Pemasaran Digi, Digi RoamBorder lebih sesuai kepada mereka yang bekerja di Singapura dan menetap di Malaysia, di mana mereka boleh kekal berhubung tanpa memerlukan SIM tambahan atau kos yang tinggi.

Digi RoamBorder menawarkan langganan bulanan serendah RM30, berserta dengan 5GB data tambahan dan 60 minit panggilan suara ke Malaysia atau Singapura. Yang berminat, bolehlah menyemak maklumat selanjutnya di laman rasmi Digi.


Daily Curiosity

Luaskan pengetahuan am anda dengan bantuan aplikasi Daily Curiosity yang telah berjaya menginspirasikan jutaan pengguna Internet di seluruh dunia melalui laman web mereka iaitu Curiosity.com. Kini ditampilkan dalam bentuk aplikasi untuk peranti Android dan iOS, anda boleh mempelajari atau mengetahui pelbagai topik serta kandungan yang mungkin tidak pernah anda ketahui pada setiap hari. Ia menawarkan pelbagai topik am merangkumi sejarah, teknologi dan banyak lagi ini akan sentiasa dikemaskinikan pada setiap hari bagi memastikan anda sentiasa mempelajari sesuatu perkara yang baru.


OPPO Reno 5G Peranti 5G Pertama Di Pasarkan Bagi Pasaran Eropah!!!

Pada ketika ini, peranti pintar OPPO Reno 5G menjadi peranti pintar 5G pertama yang tersedia bagi pasaran Eropah apabila syarikat tersebut mula untuk menjual peranti berkenaan di Switzerland dengan kerjasama dengan Swisscom.

OPPO Reno 5G kini tersedia di kedai Swisscom diseluruh negara dan di laman sesawang rasmi Swisscom dan harga bermula dari CHF 999. (kira-kira RM4079.47).

OPPO telah melancarkan siri Reno yang berevolusi di pasaran Eropah pada 24 April. Siri Reno ini termasuklah Reno 5G, Reno 10x Zoom and Reno models, yang mana ia dilengkapi dengan teknologi tinggi dan fotografi yang menakjubkan serta rekaan yang menarik.

Reno 5G dilengkapi dengan paparan skrin paparan panoramic berukuran 6.65 inci dengan nisbah skrin kepada badan 93.1% dan kamera hadapan yang tersorok. Ia turut didatangkan dengan tri-kamera di bahagian belakang dan turut dilengkapi dengan 10x hybrid zoom. Peranti ini dikuasakan oleh Qualcomm’s Snapdragon 855 dan disertakan dengan storan sebesar 8GB+256GB dan kapasiti bateri sebesar 4065mAh.


Iklan Bakal Tersedia di Whatsapp Stories Pada Tahun 2020!!!

Pada ketika ini, boleh dikatakan kesemua pengguna menggunakan aplikasi Whatsapp bagi tujuan komunikasi kerana ia lebih mudah untuk digunakan. Namun dikhabarkan bahawa Facebook dikatakan bakal menyertakan iklan pada aplikasi ini.

Dalam satu laporan daripada BGR, iklan bakal tersedia pada status di Whatsapp mulai tahun 2020. Acara Facebook Marketing Summit yang berlangsung di Belanda turut mengesahkan hal ini.

Dikhabarkan iklan tersebut akan menggunakan format yang sama digunakan pada instagram Stories. Hal ini pastinya menarik perhatian pengguna. Jadi sama-sama kita nantikan.


MWC 2019: Naib Presiden OPPO Pamer Peranti Boleh Lipat, Beri Bayangan Kepada Peminat

Pada Mobile World Congress 2019 (MWC 2019) , OPPO tidak memperlihatkan skrin boleh lipat pertama mereka seperti yang digembar-gemburkan sebelum ini. Namun, Timbalan Presiden OPPO, Brian Shen menerusi akaun Weibo miliknya telah memuat naik rekaan skrin boleh lipat dari OPPO.

Menerusi gambar yang terdedah itu, ia kelihatan seakan Huawei Mate X yang mana skrin dibuka ke belakang bagi pengguna boleh mengakses mod tablet.

Di bahagian kiri telefon ini tersedia kamera serta port pengecasan USB-C. Apa yang membezakan peranti ini adalah pada bezel skrin ini yang mana OPPO adalah sedikit tebal berbanding Mate X.

Namun tiada sebarang maklumat mengenai nama atau spesifikasi peranti ini. Brian mengatakan bahawa ia hanya prototaip dan ia akan dikeluarkan sekiranya terdapat permintaan bagi peranti ini.


Bateri iPhone Boleh Siap Diganti Dalam Masa 4 Jam?!

Kita sedia maklum mengenai langkah yang diambil Apple untuk memperlahankan prestasi iPhone kerana masalah bateri. Malah, Apple kemudiannya menawarkan penggantian bateri iPhone dengan harga diskaun sepanjang tahun ini.

Kini anda boleh menggantikan bateri iPhone dalam masa 4 jam sahaja di Machines, salah satu pengedar rasmi Apple di Malaysia. Di antara model iPhone yang boleh diganti bateri ialah iPhone 6, iPhone 6s, iPhone 7, iPhone 7 Plus dan iPhone SE.

Seperti yang dimaklumkan sebelum ini, bayaran untuk mengganti bateri ini hanyalah RM129 sahaja, tetapi perlu dihantar ke pusat servis sebelum jam 3 petang. Terdapat 4 pusat servis Machines yang boleh membuat penggantian bateri dalam masa 4 jam iaitu cawangan Switch di Suria KLCC, The Curve, Mutiara Damansara dan Northpoint Mid Valley sahaja.

Jika anda seorang yang susah untuk percaya dengan orang lain, ini adalah cara paling pantas untuk memperoleh semula prestasi tertinggi iPhone anda tanpa disekat oleh Apple.


Menangi Cabutan Bertuah Bernilai Hampir RM888 Sempena Tahun Baru Cina Bersama Huawei, ‘Bring The Love Home’

Tahun Baru Cina pastinya bakal sambut dengan meriah dan keriangan. Tanpa ketinggalan, Huawei turut tidak melepaskan peluang bagi berkongsi kemeriahan bersama pengguna dan peminat Huawei. Pelbagai promosi dan tawaran hebat serta pertandingan menarik yang dianjurkan oleh Huawei untuk anda semua bermula dari 18 Januari sehingga 24 Febuari 2019. Dengan mengangkat tema ‘Bring The Love Home’ pastinya ditunggu-tunggu.

Bagi mereka yang membeli peranti Huawei Mate20, Mate20 Pro, Mate20 X, Matebook D, Matebook X Pro i5 dan Matebook X Pro i7, anda berhak mendapat kad Starbuck yang bernilai RM50. Dalam pada itu, bagi setiap pembelian Huawei Nova 3, Nova 3i, Nova 4, Y9 2019, Y Max, M5 Pro, M5 dan T5 10.0, anda berhak mendapat kad Starbuck yang bernilai RM10.

Berita baik juga kepada anda semua, apabila setiap minggu Huawei akan melakukan cabutan bertuah yang dinamakan ‘HUAWEI BIG Ang Pao Weekly Lucky Draw’. Terdapat 3 hadiah utama yang diberikan kepada pemenang yang berbentuk baucer beli belah bernilai RM888. Terdapat juga 20 hadiah sagu hati yang akan diberikan kepada pemenang bertuah yang mana ia berbentuk baucer dalam talian Huawei bernilai RM88.

Cara untuk menyertainya adalah sangat mudah. Berikut adalah langkah-langkah yang perlu diikuti:

Cabutan bertuah ini tertakluk kepada terma dan syarat yang disediakan. Anda boleh membaca terma dan syarat dengan klik di sini.


Logitech Memperkenalkan CREATE Untuk iPad Pro 9.7 inci

Hari ini Logitech Malaysia memperkenalkan sebuah peranti perumah dan papan kekunci yang dicipta khas untuk digunakan bersama iPad Pro 9.7 inci . Ia tidak menggunakan sambungan Bluetooth, sebaliknya bergantung kepada sambungan Smart Connector untuk CREATE berkomunikasi dengan iPad Pro.

CREATE tidak mempunyai bekalan kuasanya yang sendiri, ia menarik kuasa dari iPad Pro untuk berfungsi, namun anda tidak perlu risau akan penggunaa kuasa peranti ini kerana hanya kuasa yang minimal sahaja digunakan. Logitech juga melengkapkan barisan kekunci khas untuk sistem operasi iOS supaya anda boleh mengakses fungsi tertentu dengan lebih pantas.

CREATE akan mulda dijual penghujung bulan ini melalui pengedar MCL Bhd dan Blue Logic Enterprise Sdn Bhd pada harga runcit RM 599.


Pencabar Webe Sudah Tiba, Perkenalkan Digi Postpaid INFINITE

Kuota data tanpa had merupakan tarikan utama Webe ketika ia mula diperkenalkan. Dengan kadar bayaran RM 79 sebulan (harga promosi), pengguna Webe menikmati kuota data tanpa had berserta panggilan dan SMS percuma ke semua rangkaian.

Hari ini Digi melancarkan pelan pasca-bayar yang juga menawarkan kuota data tanpa had kepada pengguna mereka. Ditawarkan dalam dua pakej, pelan Digi Postpaid INFINITE sedikit berbeza dengan Webe di mana pada pakej RM 150/sebulan, pengguna dapat menikmati fungsi tethering tanpa had di mana fungsi tethering pada Webe dikenakan cas tambahan. Kedua-dua pakej pelan ini juga menawarkan panggilan percuma.


ASUS ZenFone 3 Max (ZC553KL) Terima Kemas Kini ZenUI 4.0

Tidak dinafikan lagi bahawa ASUS ZenFone 3 Max (ZC553KL) boleh dianggap antara model yang terbaik dari ASUS kerana ia telah menerima sokongan selepas jualan yang berterusan. Ini jelas dilihat melalui penerimaan kemas kini Android 7.1.1 Nougat yang diterima oleh model itu pada bulan Mei yang lalu.

Hari ini, ASUS sekali lagi telah mengumumkan ketersediaan fail kemas kini bertarikh 20 Disember 2017 sebesar 300MB untuk ASUS ZenFone 3 Max dengan sokongan paparan skrin sebesar 5.5 inci itu. Versi kemas kini V14.0200.1712.347 ini merupakan pelengkap untuk kemas kini sebelum ini kerana ia menampilkan sokongan antaramuka terbaru dari ASUS iaitu ZenUI 4.0. Apa yang menariknya tentang antaramuka terbaru ini, ia tidak lagi didatangkan dengan aplikasi pra-pasang yang tidak diperlukan atau bloatware yang sebelum ini mendapat kritikan pengguna.


OPPO Reno A Kini Rasmi, Tampil Dengan Cip Pemproses Qualcomm Snapdragon 710

Langkah OPPO dalam memberi yang terbaik kepada pengguna sentiasa ke hadapan. Terbaharu, OPPO telah melancarkan peranti terbaharunya yang dikenali sebagai OPPO Reno A bagi pasaran Jepun yang mana ia akan dijual pada harga JPY35,800 (kira – kira RM1398) sebuah.

Tampil dengan skrin 6.4″ FHD+ AMOLED dan disertakan dengan Corning Gorilla Glass 5 memberikan tontonan lebih baik!

Menariknya, ia dikuasakan oleh Qualcomm Snapdragon 710 dan dipadankan dengan 6GB RAM dan storan sebesar 128GB.

Kamera juga baik bagi kelasnya apabila ia disertakan dengan 16MP + 2MP bagi kamera utama. Manakala bagi kamera hadapan pula ia disertakan dengan 25MP.

Dari aspek bateri pula, ia dihadirkan dengan 3600mAh. Ia bakal ditawarkan dengan 2 pilihan warna iaitu Hijau dan Biru.

Adakah ia akan masuk ke pasaran Malaysia? Sama-sama kita tunggu perkembangannya.


Yoodo Tawar Pelbagai Hadiah  & Promosi Sepanjang Disember!!!

Yoodo yang merupakan perkhidmatan mudah alih ubah suai sepenuhnya dan 100% digital pertama di Malaysia, melancarkan beberapa siri promosi dan peraduan bagi meraikan penghujung tahun 2020.

Dengan dua kempen berasingan sepanjang bulan Disember ini, pengguna baharu serta pengguna Yoodo sedia ada berpeluang mendapat ganjaran dan hadiah yang menarik.

Yoodo memulakan musim perayaan dengan kempen Ho! Ho! Holiday Giveaway yang akan memberikan ganjaran kepada pengguna Yoodo sedia ada dengan pelbagai hadiah sepanjang bulan ini. Hadiah-hadiah tersebut terdiri daripada Apple iPhone 12 Pro, Samsung Galaxy S20 Plus, Apple  AirPods  Pro, dan in–game Diamonds permainan Mobile Legends: Bang Bang.

Bagi mereka yang ingin mendapatkan hadiah-hadiah ini, mereka hanya yang perlu menepati syarat yang telah ditetapkan mengikut kategori – seperti berbelanja sebanyak RM50 dan ke atas dalam satu transaksi atau membeli 7GB data Booster. Pemenang bertuah akan dipilih untuk menerima hadiah-hadiah istimewa ini. Kempen ini berakhir pada 31 Disember 2020.

Selain daripada itu, antara 7 hingga 31 Disember, Yoodo juga ingin memberi penghargaan kepada petugas-petugas barisan hadapan melalui inisiatif Raikan Wira-wira Kita.

Inisiatif ini khas untuk 500 petugas barisan hadapan pertama yang melanggan Yoodo, dan merekaakan menikmati kredit Boost sebanyak RM30 dengan percuma yang boleh digunakan untuk membayar pelan Yoodo mereka.

Melalui kempen Raikan Wira-wira Kita, Yoodo akan memastikan petugas-petugas barisan hadapan kita sentiasa dapat berhubung dengan orang tersayang – terutamanya mereka yang masih bertugas dan jauh daripada rumah.

Ganjaran-ganjaran istimewa ini menambahkan lagi kemeriahan bulan Disember selepas pengumuman promosi terbaharu Yoodo – Double Special. Untuk masa yang terhad,  pengguna-pengguna boleh menikmati kuota data berkelajuan tinggi dua kali ganda tanpa kos tambahan. Dengan promosi baharu ini, pengguna boleh mendapat gabungan (termasuk tambahan data aplikasi) 50GB data pada harga RM35, 70GB pada harga RM55, di bawah pelan yang disyorkan. Seperti biasa, mereka juga boleh mengubahsuai dan memilih kombinasi pelan mereka tersendiri untuk memenuhi keperluan peribadi masing-masing.

Pengguna Yoodo hanya perlu memilih dari senarai pelan data yang sudah digandakan di aplikasi apabila mereka mendaftar dan menyesuaikan pelan mereka. Untuk maklumat lanjut mengenai  Ho! Ho! Holiday Giveaway, Inisiatif Raikan Wira-Wira Kita dan promosi Double Special, anda boleh layari www.yoodo.com.my


Xiaomi Berkongsi Barisan Telefon Pintar Yang Bakal Menerima Kemas Kini MIUI 9.5

Xiaomi telah menawarkan kemas kini paparan antara MIUI 9 sejak beberapa bulan lepas, dan terkini pihak Xiaomi turut mengumumkan barisan telefon pintar yang akan menerima kemas kini MIUI 9.5 bermula penghujung Mac 2018 ini.

Kemas kini MIUI 9.5 ini akan mula ditawarkan bermula penghujung Mac 2018 untuk telefon pintar Redmi Note 3, Redmi Note 4, Mi Max, Mi Max Prime, Redmi 3S, Redmi 4 Prime dan juga Redmi 4A.

Manakala pada bulan April, Xiaomi akan menawarkan kemas kini yang sama untuk Redmi Note 5A Prime, Redmi Note 5A, Redmi 5A, Redmi 5 Plus, Redmi Note 5, Redmi 5, Mi Max 2, Mi 5, Redmi 4X, Mi 6 serta Mi MIX 2.

Kemudian pada penghujung April pula, Xiaomi menyasarkan pengenalan MIUI 9.5 untuk Mi Note 2, Mi 5s, Mi MIX, Mi Note 3, Mi 5s Plus, Redmi Note 2, Redmi 3, Redmi 4, Mi 3 dan juga Mi 4.

#MIUI 9.5 Global Stable ROM Starts Rolling Out: Redmi Note 4X, Mi Max and More! See more: https://t.co/IPFA96p518 pic.twitter.com/B7vTQ98Yvg

— MIUI (@miuirom) March 20, 2018


Excelra bakal Sediakan Lawrence Livermore National Laboratory Dengan Data Kecerdasan Kimia Perubatan Molekul Kecil Bantu Bangunkan Platform Reka Bentuk Ubatan

HYDERABAD, India, 19 Mei 2020 /PRNewswire/ — Di bawah perjanjian tiga tahun, Excelra – sebuah syarikat data dan analitik global yang terkemuka – akan menyediakan Lawrence Livermore National Laboratory (LLNL) dengan GOSTAR, pangkalan data kecerdasan kimia perubatan molekul kecil bagi membantu projek-projek reka bentuk ubat-ubatan. Platform ini akan menyokong matlamat konsortium Accelerating Therapeutics for Opportunities in Medicine (ATOM), yang berusaha untuk mengurangkan proses penemuan ubat-ubatan dari enam tahun kepada setahun.

Excelra akan memberi LLNL (ahli konsortium ATOM) dengan akses penuh kepada GOSTAR – repositori luas dengan kira-kira 8 juta sebatian penemuan molekul kecil dan kira-kira 40,000 calon praklinikal/klinikal serta ubat-ubatan yang diluluskan. Selain daripada kemas kini data secara berkala, Excelra akan turut menyediakan sokongan kurasi tersuai dan persediaan data untuk pemodelan AI/ML berdasarkan keperluan.

GOSTAR ialah platform kecerdasan kimia perubatan molekul kecil yang terbesar di dunia yang memberi gambaran keseluruhan yang komprehensif terhadap berjuta-juta sebatian, menghubungkan struktur kimia kepada aktiviti-aktiviti biologi, farmakologi dan terapeutik. Ia membantu dalam peringkat awal dan pengoptimuman penemuan ubat-ubatan.

Jonathan Allen, Saintis Bioinformatik LLNL dan Ketua Pasukan Penyelidikan dan Pembangunan (R&D) ATOM berkata: “Data percubaan yang dipilih khas untuk menyokong kerja-kerja pemodelan pengkomputeran merupakan unsur penting dalam rancangan penemuan praklinikal ATOM. Kami tidak sabar-sabar untuk bekerjasama dengan GOSTAR dan memanfaatkan kepakaran Excelra bagi meningkatkan ramalan sifat molekul kecil yang didorong oleh data.”

Raveendra Dayam, Pengarah Perkhidmatan Kimia, Excelra berkata: “GOSTAR membolehkan penyelidik penemuan menavigasi melalui interaksi molekul kecil yang diketahui dan diukur dengan sasaran ubat-ubatan yang mewakili bidang biologi yang luas. Kami gembira dapat bekerjasama dengan LLNL untuk menyokong platform reka bentuk ubat-ubatan mereka yang bertujuan untuk memendekkan garis masa penemuan ubat-ubatan.”

Konsortium Accelerating Therapeutics for Opportunities in Medicine (ATOM) ialah satu perkongsian awam-swasta dengan misi untuk mentransformasikan penemuan ubat-ubatan dengan mempercepatkan pembangunan terapi yang lebih berkesan untuk pesakit. Matlamat ATOM adalah untuk mengubah penemuan ubat-ubatan daripada proses yang perlahan, berturutan dan dengan kadar kegagalan yang tinggi kepada model pantas, bersepadu dan bertumpu pesakit. Konsortium ini mengintegrasikan pengkomputeran berprestasi tinggi, pelbagai data biologi dan bioteknologi baru muncul bagi mewujudkan platform pra-kompetitif baharu untuk penemuan ubat-ubatan. Kunjungi www.atomscience.org

Penyelesaian data dan analitik Excelra memperkasa inovasi dalam sains hayat. Excelra Edge terhasil daripada penggabungan lancar antara aset data proprietari, kepakaran domain dan sains data untuk mempercepatkan penemuan serta pembangunan ubat-ubatan. Kunjungi www.excelra.com

Hubungi: Dorothy Paul – Pengarah PemasaranTel: +91-9908130236 dorothy.paul@excelra.com

Keywords:  Biotechnology Computer/Electronics Health Care/Hospital Medical/Pharmaceuticals Clinical Trials/Medical Discoveries Contracts Data Analytics


Penyelesaian Kastam Pintar Huawei: Jadikan Perdagangan Rentas Sempadan Lebih Mudah dan Selamat

SHENZHEN, China, 26 Mac 2021 /PRNewswire/ — Huawei melancarkan Penyelesaian Kastam Pintar ke seluruh dunia semasa Persidangan Transformasi Digital Industri Huawei 2021. Ia memfokuskan senario khusus-kastam, dengan memberi penekanan pada barangan, kenderaan, perusahaan dan tempat bagi mencapai keupayaan pengawasan digital yang komprehensif, seraya menjadikan perdagangan rentas sempadan lebih mudah dan selamat.

Selamat & Mudah: Trend Baharu dalam Transformasi Kastam Digital dalam Dunia Global

En. York Yuekun, Presiden Unit Perniagaan Kerajaan Global Huawei berkata: “Menawarkan perkhidmatan kepada 170 negara di seluruh dunia, Huawei memahami cabaran dan keperluan kastam. Bagi mencapai kelulusan yang cekap dan memastikan deklarasi yang mudah, satu penaiktarafan digital yang komprehensif untuk perkhidmatan kastam diperlukan. Sebagai penyedia bagi infrastruktur ICT dan peranti pintar global yang terkemuka, Huawei bekerjasama dengan rakan-rakan kongsi ekosistem global untuk memanfaatkan kekuatannya dalam pengkomputeran awan, data raya dan AI bagi menghasilkan Penyelesaian Kastam Pintar yang selamat, mudah dan cekap.”

Dalam dunia yang semakin global, bahagian kastam dijangka menggalas tanggungjawab baharu dan semakin penting bagi menyokong ekonomi negara dan pembangunan perdagangan. Di samping mengukuhkan pengawasan keselamatan perdagangan, perkhidmatan kelulusan yang mudah juga harus disediakan bagi meningkatkan pengalaman perkhidmatan keseluruhan. Inilah daya penggerak di sebalik transformasi digital kastam.

Penyelesaian Kastam Pintar Huawei Memudahkan Transformasi Digital Industri Kastam

Menerusi pembangunan berterusan dalam e-dagang rentas sempadan, pihak berkuasa kastam menghadapi semakin banyak tekanan dalam mengawasi bungkusan dan logistik rentas sempadan. Ekoran pandemik ini, pemeriksaan dan kuarantin kini menjadi keutamaan penting. Ia merupakan satu cabaran sejagat untuk bahagian kastam meningkatkan kecekapan kelulusan sambil memastikan keselamatan perdagangan.

Justeru itu, Huawei bekerjasama dengan rakan-rakan kongsi ekosistem global untuk bersama-sama membangunkan Penyelesaian Kastam Pintar. Rakan-rakan kongsi ini termasuk CUPIA, Maxvision Technology dan Powerbridge, antara lain. Rakan-rakan kongsi ini telah dijemput untuk mengambil bahagian dalam Sesi Kastam untuk bersama-sama melancarkan penyelesaian tersebut bersama Huawei. Mengaplikasikan teknologi ICT yang terkemuka seperti komunikasi tertumpu, AI, data raya dan pengkomputeran awan, Huawei mencipta asas digital untuk integrasi awan-rangkaian-pinggir-peranti. Rakan-rakan kongsi ekosistem kemudiannya dapat menggunakan perkhidmatan dan aplikasi berasaskan senario mereka seperti kelulusan kastam pintar, tempat pemeriksaan pintar dan pengurusan pelabuhan pintar.

Augustine Chiew, Pengarah Industri Kastam dan Cukai Global Huawei yang melancarkan penyelesaian tersebut berkata, “Penyelesaian Kastam Pintar akan menyokong dan membantu pelaksanaan kelulusan kastam layan diri dalam logistik rentas sempadan sekali gus memastikan seluruh proses kekal berada di bawah pengawasan keselamatan. Perkhidmatan sehenti seperti deklarasi, pembayaran dan pelepasan barangan kini disediakan kepada perusahaan. Penyelesaian tersebut juga mencapai pengurusan barangan, kenderaan, perusahaan dan tempat yang komprehensif.”

Huawei juga membangunkan penyelesaian Kiub Pintar untuk kelulusan kastam di pelabuhan. Ia mengintegrasikan terlebih dahulu keupayaan pengkomputeran, penyimpanan, rangkaian dan keselamatan, menyokong tempat pemeriksaan pintar, sistem kelulusan kastam dengan cara yang seragam, bagi membolehkan pihak berkuasa kastam membina keupayaan kelulusan kastam pintar secara sehenti dengan cepat. Purata masa penggunaan dikurangkan kira-kira sebanyak 60% dengan masa kelulusan kenderaan dipendekkan kepada hanya beberapa saat, seraya benar-benar meningkatkan kecerdasan dan kecekapan kelulusan pelabuhan.

Bagi memenuhi keperluan rangkaian untuk senario, perkhidmatan dan data berbeza dalam kastam, Huawei memanfaatkan kepakaran selama bertahun-tahun dalam sambungan rangkaian bagi membangunkan penyelesaian berasaskan senario rangkaian kastam berpacu hasrat. Penyelesaian ini menggunakan teknologi seperti Wi-Fi 6, penghirisan rangkaian berasaskan FlexE, algoritma iLossless dan graf pengetahuan AI bagi mencapai liputan luas dan sambungan penuh dalam semua senario kastam, memastikan kependaman rendah dan kehilangan paket sifar untuk perkhidmatan teras. Ia juga dapat memendekkan masa min untuk membaiki (MTTR) daripada 4 jam kepada 10 minit, seraya benar-benar meningkatkan pengalaman pengguna. Ia termasuk jalur lebar ultra pintar, sambungan pintar dan keupayaan O&M pintar yang memenuhi keperluan transformasi digital kastam.

Kami benar-benar percaya bahawa teknologi digital akan terus memacu transformasi pelbagai industri. Justeru itu, Huawei akan terus menginovasikan penyelesaian pintar secara berulang bagi membantu membentuk masa depan kastam pintar, memudahkan transformasi digitalnya bagi menjadikan perdagangan rentas sempadan lebih mudah dan selamat.

Mulai 24 hingga 26 Mac, Huawei menganjurkan Persidangan Transformasi Digital Industri 2021 secara dalam talian, meneroka kuasa ketahanan dan dunia digital yang inovatif dari tiga perspektif: perniagaan, teknologi dan ekosistem. Huawei akan berkongsi pandangan mengenai transformasi digital dan memperkenalkan strategi perniagaan, program bakat dan ekosistem yang menyokongnya. Kami akan memperincikan amalan yang dilaksanakan oleh perniagaan ini sejak beberapa tahun kebelakangan ini dalam sektor kerajaan, pendidikan, pengangkutan, kewangan, tenaga dan sebagainya. Kami juga akan memaparkan perkembangan terkini dalam bidang-bidang seperti sambungan, awan dan AI. Untuk maklumat lanjut, sila kunjungi kami di https://e.huawei.com/en/events/industry-digital-transformation/2021

Keywords: Computer Hardware Computer Networks Computer Software Computer/Electronics Internet Technology Telecommunications Telecommunications Equipment New products/services


Peranti Vivo Dengan Sokongan Rangkaian 5G Bakal Hadir Pada 2019

Kemas kini rangkaian teknologi 5G kini menjadi topik hangat dalam industri teknologi. Ia bukan sahaja keutamaan dalam pembangunan internet mudah alih, malah merupakan ciri yang dituntut pada telefon pintar generasi akan datang.

Sehubungan dengan itu, vivo telah pun memperlihatkan telefon pintar dengan sokongan 5G keluaran mereka pada persidangan International Symposium on ICT Technology yang berlangsung di Beijing, China, baru-baru ini.

Sebagai salah sebuah jenama yang menduduki lima tangga teratas,  peranti vivo dengan sokongan 5G ini dikatakan boleh menyokong beberapa aplikasi menarik dan bakal dilancarkan menjelang tahun 2019.

Tidak ketinggalan, vivo juga dikatakan sedang bekerjasama dengan syarikat peralatan rangkaian untuk membongkarkan peralatan terminal.

Vivo akan mengambil bahagian dalam beberapa ujian seperti IMT-2020 promotion group, ujian terminal dan ujian rangkaian yang dianjurkan oleh pengendali.


Filem Rojak 360°, Gading Merah, dari pembikin filem terkemuka, dilancarkan di Maxis YouTube

Gading Merah, filem terbaru Maxis Rojak 360° (dari siri filem 360° pertama Malaysia), kini boleh disaksikan di saluran YouTube Maxis. Pembikin filem terkemuka filem ini, Junad Mohd Nor, telah membuat keputusan untuk menayangkan filem beliau buat pertama sekali bersama dengan kakitangan Maxis hari ini di Menara Maxis – lengkap dengan popcorn dan kanta Realiti Maya (Virtual Reality – VR).

“Kami amat gembira bahawa salah satu pembikin filem terkemuka Malaysia telah membuat keputusan untuk meraikan tayangan filemnya buat pertama kali bersama kami di Maxis, terutamanya bersempena Hari Malaysia yang akan datang,” kata Bernard Lee, Ketua Pemasaran Komunikasi Maxis.

Filem Junad adalah filem ke-empat yang akan ditayangkan menggunakan teknologi canggih VR yang boleh dilihat pada mana-mana telefon pintar biasa melalui YouTube. “Filem Gading Merah menekankan kepentingan perpaduan. Kerana apabila kita bersatu, tiada apa yang mustahil,” kata Junad Mohd Nor. Filem beliau, bertajuk Ikal Mayang’s Odah, juga telah ditayangkan di Pesta Filem Antarabangsa Busan.


Reviu Eksklusif: Menguji Kemampuan Kamera Google Pixel

Kenyataan dari DxOMark menunjukkan kemampuan kamera pada Pixel yang buat masa kini masih memegang skor tertinggi di dalam carta DxOMark, bahkan Huawei P10 yang baru dilancarkan ketinggalan dua skor di belakang Google Pixel.

Dari segi spesifikasi kamera, tidak banyak perubahan berbanding peranti Nexus terdahulu. Peranti dengan sistem operasi asli Android masih lagi menggunakan sensor 12.3MP yang dibantu aperture f/2.0, tetapi Google tidak menawarkan sistem penstabilan imej optik pada Google Pixel. Jadi bagi membantu pengguna Pixel mengurangkan kesan gegaran yang mengganggu kualiti gambar, Google melengkapkan kamera Google Pixel dengan giroskop.

Berdasarkan ulasan awal yang dibaca sekitar Internet, ramai yang amat menyukai fungsi HDR+ yang memberikan menala dan memberikan pencahayaan yang seimbang pada setiap gambar yang diambil. Selain itu, sensor 12.3MP ini juga dikatakan mampu menangkap butiran subjek dengan amat baik sekali.

Kamera Belakang
• Resolusi: 12.3 megapiksel
• Aperture: f/2.0
• Penstabil: Giroskop (EIS)

Kamera Hadapan
• Resolusi: 8 megapiksel
• Aperture: f/2.4

eRing mencuba sendiri kamera Pixel sepanjang beberapa minggu bagi melihat sendiri sama ada Pixel benar-benar hebat di dalam fungsi kameranya. Mari lihat beberapa hasil gambar yang diambil menggunakan Pixel.

Kami menggunakan kamera OnePlus 3 sebagai perbandingan dari segi kualiti. Sebaik sahaja gambar ditangkap memang jelas terdapat perbezaan ketara di antara hasil gambar kedua-dua kamera. Perbezaaan pertama yang dapat dilihat adalah dari segi warna. Pada kamera Google Pixel, cahaya dan warna subjek nampak lebih natural manakala pada kamera OnePlus 3, cahaya matahari mempengaruhi warna hijau sehingga menampakkan tona warna kuning di dalam gambar.

Gambar kedua jelas menunjukkan kehebatan mod HDR+ pada kamera Google Pixel. Gambar dari Goole Pixel menunjukkan subjek yang berada di kawasan yang gelap masih lagi nampak jelas berbanding imej yang ditangkap menggunakan OnePlus 3. Walaupun begitu, terdapat beberapa kawasan di dalam imej Google Pixel yang sedikit blown out akibat pendedahan cahaya.

Berdasarkan kualiti gambar, kami sememangnya berpuas hati dengan apa yang mampu dilakukan Google Pixel. Hampir kesemua gambar yang ditangkap sepanjang menggunakan peranti ini amat baik dan mempunyai kualiti yang konsisten. Walaupun begitu terdapat satu perkara yang sedikit menyukarkan ketika menggunakan kamera.

Apabila paparan peranti dikunci dalam mod Portrait, viewfinder pada kamera Google Pixel tidak akan berubah secara automatik ke mod landskap apabila menukar peranti ke mod landskap. Jadi apabila gambar sudah ditangkap, kami perlu melakukan suntingan imej bagi mendapatkan posisi imej yang sepatutnya.

Kamera Google Pixel sememangnya layak berada di antara smartphone yang mempunyai sistem kamera terbaik pada masa kini. Fungsi HDR+ dan sensor 12.3 megapiksel pada peranti ini sememangnya berjaya menjalankan tugas dengan baik. Kecacatan pada sistem viewfinder yang mengunci paparan pada mod portrait merupakan masalah minor dan boleh diatasi dengan kemas kini perisian.


Honor Malaysia Lancar Model 5X, 7 Enhanced Edition Dan Band Z1 Untuk Pasaran Tempatan

Honor Malaysia akhirnya telah melancarkan tiga model terbaru keluarannya untuk pasaran di negara ini dengan kemunculan dua buah smartphone iaitu 5X dan juga 7 Enhanced Edition yang merupakan versi peningkatan untuk model Honor 7 sebelum ini. Apa yang lebih menariknya, Honor Malaysia juga turut tampil dengan smartwatch pertama keluarannya iaitu model Band Z1 yang sebelum ini lebih dikenali sebagai Honor Band Zero. Walaupun boleh dikategorikan sebagai peranti mampu milik, ketiga-tiga peranti ini menampilkan rekaan premium dengan penampilan kerangka yang diperbuat daripada logam. Malah Honor 5X dan juga Honor 7 Enhanced Edition ini juga turut dilengkapi dengan teknologi pengimbas cap jari yang menjadi trend pengeluar smartphone sejak kebelakangan ini. Ketiga-tiga model ini sudahpun boleh dimiliki secara eksklusif di laman jualan Vmall.


Huobi China bakal Mainkan Peranan Penting dalam Pembangunan BSN

BEIJING, 8 Mei 2020  /PRNewswire/ — Minat China terhadap teknologi rantaian blok dilihat bakal mengambil langkahnya yang seterusnya apabila Rangkaian Perkhidmatan Berasaskan Rantaian Blok (BSN) mula dikuatkuasakan secara komersial pada 25 April. Tujuan rangkaian ini adalah untuk membolehkan syarikat dan pembangun perisian mendapat akses ke BSN dan membina aplikasi berasaskan rantaian blok dengan cepat dan berpatutan.

Kerajaan Cina telah membayangkan pelbagai keadaan penggunaan untuk rangkaian infrastruktur rantaian blok termasuk aplikasi bandar pintar, pendaftaran identiti dan penyelesaian simpanan data. Sebagai sebahagian daripada usaha untuk menjayakan rangkaian ini, Huobi China telah dicalonkan sebagai salah satu daripada empat penyedia kerangka kerja asas BSN.

Terdapat lebih daripada satu rangkaian BSN yang akan beroperasi di China. Ia telah terbukti berkesan dan berdaya maju, serta boleh diskala di China dan telah dibawa ke peringkat global. Hong Kong dan Singapura merupakan antara lebih daripada 84 bandar di mana rangkaian ini telahpun diuji.

Menurut satu dokumen yang dikongsi bersama orang ramai di Sidang Akhbar Pengkomersialan BSN pada 25 April, BSN telah mendaftar 128 nod bandar awam melalui ahli telekomunikasinya dan berharap untuk menggunakan sehingga 200 nod tambahan menjelang penghujung tahun ini.

Huobi China telah menyempurnakan salah satu kerangka kerja yang akan diintegrasikan ke dalam BSN pada Julai 2020. Tidak lama lagi orang ramai akan dapat mengakses rangka kerangka kerja rantaian blok yang disokong oleh Huobi China.

Yuming Yuan, Ketua Pegawai Eksekutif Huobi China, telah mengulas mengenai projek ini dan cita-cita besarnya, selain bagaimana beliau melihat Huobi China memainkan peranannya.

“Hakikat bahawa Huobi China diterima sebagai salah satu daripada empat penyedia kerangka kerja asas untuk BSN merupakan satu pencapaian penting yang baharu. Kami diiktiraf sebagai salah satu perusahaan terkemuka dalam industri rantaian blok dan keupayaan kami untuk mengkaji, memperoleh projek dan menjadi rakan kongsi erat bagi membina ekosistem rantaian blok bersepadu adalah amat diperlukan dalam program BSN,” jelas Yuan.

Usaha ini adalah sesuatu yang belum pernah dilihat sebelum ini pada skala global. Perhargaan yang meningkat terhadap rantaian blok di China telah berkali-kali dilaporkan, namun pelaksanaan BSN merupakan satu manifestasi cita-cita ini.


Amazon nak masuk Malaysia?!

Amazon merupakan salah satu syarikat terbesar jualan atas talian dari Seatle, Amerika Syarikat, kini syarikat ini akan masuk ke pasaran Malaysia tidak lama lagi. Perkara ini turut dikongsi oleh rakan niaga Amazon sendiri iaitu iPRICE Group Malaysia.

Laman sesawang rasmi Amazon.my akan beroperasi di Malaysia pada lewat tahun ini. Bagi pembeli belah tegar atas talian mereka boleh menempah barangan dari dalam atau luar negara dengan penghantaran dalam masa sehari waktu bekerja dan tidak perlu lagi menunggu lama.

Usaha baru Amazon dengan iPrice Group ini akan mengembangkan lagi pasaran mereka ke tujuh negara Asia Tenggara yang lain, ini merupakan satu langkah baik untuk memenuhi kehendak pengguna serata dunia. Untuk keterangan lanjut iPrice akan mengumumkan pada majlis kemuncak tahunan AWS pada 18 April 2017 nanti di One World Hotel.


Samsung Serlahkan Kreativiti Menerusi Pertandingan Fotografi ‘Unleash Your ImagineNation’

Rakaman gambar merupakan satu bentuk seni yang mencerminkan seribu satu makna menerusi sekeping gambar. Disebabkan itu, Samsung Malaysia Electronics memberi peluang kepada anda untuk menzahirkan kreativiti dengan pertandingan yang dianjurkan iaitu ‘Unleash Your ImagineNation’. hadiah berupa 200 pasang tiket mingguan ke Muzium Swafoto dan 2 hadiah utama iaitu Samsung Galaxy Note9 turut menanti anda.

Pertandingan ini akan dilaksanakan pada 3 peringkat berdasarkan 3 tema berikut:

Tema 1: Chiller than Chill (21 hingga 30 Disember 2018)
Tema 2: Chitter Chatter (1 hingga 10 Januari 2019)
Tema 3: Eat, Eat, Eat (14 hingga 24 Januari 2019)

Tidak tahu doodle yang mana yang perlu digunakan? Muat turun sahaja kesemuanya. Semakin banyak pernyertaan, semakin tinggi peluang anda untuk memenangi hadiah mingguan! Untuk berpeluang memenangi hadiah utama, pastikan anda menyertai dan menghantar gambar berdasarkan ketiga-tiga tema tersebut dalam tempoh pertandingan tersebut. Mungkin sahaja Samsung Galaxy Note9 akan menjadi milik anda.


Cambridge Quantum Mengumumkan Pelaksanaan Pemprosesan Bahasa Semula Jadi yang Terbesar pada Komputer Kuantum

Eksperimen berasingan dengan setiap satunya mempunyai lebih 100 ayat, yang menyediakan pembuktian konsep yang kukuh bahawa Pemprosesan Bahasa Semula Jadi Kuantum boleh dicapai

CAMBRIDGE, England, 2 Mac 2021 /PRNewswire/ — Cambridge Quantum Computing (CQC) mengumumkan penerbitan kertas penyelidikan tentang arxiv repositori pra-cetakan dalam talian (boleh didapati di sini) yang memberikan perincian pelaksanaan eksperimen terbesar terhadap tugas-tugas Pemprosesan Bahasa Semula Jadi (NLP) pada komputer kuantum.

Kertas penyelidikan yang bertajuk “QNLP in Practice: Running Compositional Models of Meaning on a Quantum Computer” ini menampilkan pelaksanaan “berskala sederhana” yang pertama bagi tugasan biasa NLP. Eksperimen tersebut yang diselesaikan pada komputer kuantum IBM, melakukan penseketikaan ayat sebagai litar kuantum berparameter dan memasukkan makna kata sebagai keadaan kuantum yang “berserabut” menurut struktur tatabahasa ayat tersebut.

Kertas penyelidikan ini dihasilkan berdasarkan usaha pembuktian konsep sebelum ini (sila lihat di sini untuk eksperimen terdahulu) dan secara signifikan telah mencapai pergabungan untuk set data yang lebih besar yang digunakan di sini. Salah satu objektif pasukan CQC adalah untuk menggambarkan Pemprosesan Bahasa Semula Jadi Kuantum (QNLP) dan hasilnya dengan cara yang boleh diakses oleh para penyelidik dan pengamal NLP, seterusnya membuka laluan kepada komuniti NLP yang terlibat dengan pengekodan kuantum pemprosesan bahasa.

Bob Coecke, Ketua Saintis yang merangkap Ketua Projek QNLP CQC mengulas, “Kami sedang mengusahakan projek yang sangat besar di CQC dengan matlamat untuk menggunakan komputer kuantum, ketika ia sedang meningkat, untuk bergerak melampaui mekanisme kotak hitam yang mahal bagi NLP menuju paradigma yang akan membuatkan kita menjadi lebih berkesan, lebih tepat dan lebih berskala dalam bidang sains komputer yang melambangkan kecerdasan buatan. Setelah membuat kemajuan yang agak besar dalam jenama ‘natif-kuantum’ kami iaitu NLP, kami kini sedang bergerak melangkaui penyelidikan awal kami dan bekerja pada aplikasi yang boleh dibangunkan sejajar dengan garis masa yang disediakan oleh syarikat perkakasan pengkomputeran kuantum seperti IBM, Honeywell, Google dan lain-lain.”

Beliau menambah, “Pada masa yang sama ketika pengkomputeran kuantum menjadi topik kepentingan umum, adalah penting bagi kita yang bekerja dalam sektor ini menyampaikan keputusan yang boleh disahkan. Rekod penerbitan kami di CQC berusaha pada setiap masa untuk memenuhi standard yang tepat ini – kami dipimpin oleh sains dan didorong oleh perusahaan.”

Ditubuhkan pada tahun 2014 dan disokong oleh beberapa syarikat pengkomputeran kuantum terkemuka di dunia, CQC merupakan peneraju global dalam perisian kuantum dan algoritma kuantum yang membolehkan pelanggan mendapatkan sebanyak-banyak manfaat daripada perkakasan pengkomputeran kuantum yang sedang berkembang pesat. CQC mempunyai pejabat di UK, Amerika Syarikat dan Jepun dengan satu pasukan yang terdiri daripada 140 orang profesional. Untuk maklumat lanjut, sila lawati CQC di http://www.cambridgequantum.com dan pada LinkedIn. Akses ke modul tket Python module pada GitHub.

Keywords: Computer Software Computer/Electronics New products/services Survey, Polls & Research


BlackBerry Bakal Muncul Dengan Tiga Peranti Terbaru : Neon, Argon, dan Mercury

Peralihan BlackBerry dalam menggunakan sistem operasi Android sememangnya mendapat perhatian ramai dengan kemunculan model BlackBerry Priv. Walaupun tampil dengan rekaan yang unik dan premium, Priv tidak begitu mendapat sambutan di pasaran memandangkan harga jualannya yang sangat tinggi. Baru-baru ini nampaknya telah tersebar laporan yang mengatakan bahawa BlackBerry sedang dalam proses untuk menghasilkan tiga model terbaru yang dipercayai akan dibangunkan oleh TCL.

Menurut maklumat yang diperolehi, ketiga-tiga peranti terbaru ini akan diperkenalkan secara berperingkat yang mana kini dikenali dengan kod nama Neon, Argon, dan juga Mercury. Ketiga-tiga model ini juga akan diperkenalkan mengikut sokongan spesifikasi yang lebih berkuasa dan mahal secara berperingkat berbanding generasi sebelumnya.


Waspada! 30 Aplikasi Android Ini Boleh Mengintip Anda Melalui Peranti Pintar!

CyberNews, syarikat penyelidikan keselamatan siber baru-baru ini berjaya menemui kod Spyware baharu dalam 30 aplikasi Android kamera. Berdasarkan laporan, malware ini dicipta untuk mengumpul semua data pada peranti pintar, termasuk lokasi tanpa pengetahuan anda.

30 aplikasi kamera terlibat akan mengumpul dan menjual data anda, termasuk memaparkan iklan bermotif yang mengarah anda menuju ke laman sesawang yang dikatakan akan mengumpul data peribadi anda.

Secara keseluruhannya, 30 aplikasi ini telah menerima muat turun sebanyak 1.4 bilion di seluruh dunia. Sesetengah aplikasi ternyata sangat popular dan mempunyai lebih daripada 300 juta muat turun.


OPPO A92 Kini Rasmi Bagi Pasaran Tempatan – Dijual Pada Harga Bermula Dari RM1199

OPPO kini secara rasmi telah merasmikan peranti terbaharunya yang dikenali dengan OPPO A92 yang mana ia bakal dijual pada harga RM1199.

Peranti ini bukan peranti biasa-biasa apabila ia dihadirkan dengan skrin yang sangat baik iaitu 6.5″ IPS LCD FHD+.

dari aspek dalaman pula, ia dihadirkan ndengan cip pemproses Snapdragon 665 dan dipadankan dengan 8GB RAM dan storan sebesar 128GB.

Dari aspek kamera juga mengagumkan apabila ia dilengkapi dengan  48MP + 8MP + 2MP + 2MP bagi kamera belakang dan 16MP bagi kamera swafoto.

Bateri juga sangat baik apabila ia dihadirkan dengan kapasiti 5000mAh dan disertakan dengan pengecasan pantas 18W.

Bagi setiap Pra-tempahan, anda boleh memiliki Bluetooth speaker(RM199) dan 1 tahun jaminan lanjutan (RM99) secara percuma.


[Tertiris] Vivo NEX 2 Sokong Paparan Dw-Skrin Dan Tri-Kamera Utama?!

Vivo NEX yang diperkenalkan di pasaran tempatan pada Julai yang lepas telah mendapat sambutan yang meriah dari pengguna kerana kedudukan kamera swafotonya yang unik. Terbaru, muncul pula laporan mengenai imej yang dikatakan milik Vivo NEX 2 yang tertiris.

Melalui gambar tersebut, telefon pintar ini hadir dengan dua paparan skrin serta dilengkapi tri-kamera utama yang mirip seperti Nubia X. Kamera untuk swafoto pula masih dikekalkan sepertimana model sebelumnya. Paparan skrin utama menampilkan skrin dengan nisbah paparan 18:9, sementara paparan belakang pula menyokong paparan nisbah 16:9.

Namun begitu, peranti ini berkemungkinan mengekalkan pemproses Snapdragon 845 dan bukannya CPU terbaru iaitu Snapdragon 855. Vivo NEX 2 ini dijangka akan diperkenalkan secara rasmi pada Disember 2018.


[Tertiris] Adakah Ini Gambar Sebenar Huawei nova 4?!

Pada artikel sebelum ini, kami ada berkongsi dengan anda mengenai peranti pertama Huawei yang menyokong paparan Infinity-O yang akan dilancarkan pada Disember nanti.

Baca juga : Huawei Bakal Perkenalkan Telefon Pintar Dengan Paparan Infinity-O Disember 2018 Ini?!

Terbaru, muncul satu gambar di Internet yang mengatakan mungkin gambar bagi telefon pintar dari siri ‘nova’ dikenali sebagai Huawei nova 4.

Seperti yang kita semua tahu, siri nova memfokuskan kepada mereka yang gemar mengambil gambar terutamanya menggunakan kamera hadapan untuk berswafoto. Jika dilihat pada kamera utama, peranti ini dilengkapi tiga buah kamera yang disusun secara menegak, mirip seperti Huawei P20 Pro. Malah, bezelnya juga hampir tidak kelihatan!

Sebelum ini, terdapat juga gambar tertiris yang diambil dalam sebuah pengangkutan awam oleh seorang lelaki. Ia jelas memperlihatkan rekaan kamera hadapan di dalam skrin seperti yang ditunjukkan oleh paparan skrin Infinity-O.

Bagi yang ingin mendapatkan maklumat lebih terperinci, sama-sama kita nantikan pelancarannya pada Disember nanti.


Rasmi! OPPO F5 Dilancarkan Dengan Skrin 18:9, Kamera Selfie 20MP AI

OPPO Malaysia secara rasminya melancarkan OPPO F5 ke pasaran Malaysia dengan memperkenalkan buat pertama kalinya telefon pintar dengan skrin hampir penuh.

Peranti ini dilengkapi dengan cip pemproses MediaTek Helio P23 Octa-core juga dimuatkan dengan RAM sebesar 4GB dan ruangan storan 32GB. Kerangka badan yang dibina berasaskan logam ini direka dengan rekaan yang ergonomik menggunakan paparan LCD bersaiz 6 inci FHD+ beresolusi 2160 x 1080p.

Pengimbas cap jari yang sebelum ini diletakkan di bahagian muka depan kini dialihkan ke bahagian belakang peranti, kerana OPPO telah mengintegrasikan sensor pengecaman wajah untuk membuka kekunci peranti yang lebih mudah untuk digunakan.

Berkenaan kamera depan, OPPO F5 dibekalkan dengan sensor 20 Megapiksel f/2.0 AI Beauty yang mampu mengenalpasti jantina dan umur melalui pengimbas wajah. Bukan itu sahaja, ia juga mampu melaraskan cahaya yang masuk ke dalam sensor mengikut tona warna serta jenis kulit si pengguna. Kamera belakang pula hadir dengan sensor 16 Megapiksel f/1.8 boleh mengambil gambar bokeh malah sesuai untuk penggambaran di dalam pencahayaan yang malap.

Sistem antaramuka Color OS 3.2 yang dibantu ekosistem Android 7.1 Nougat juga kemas dan mudah untuk digunakan. Peranti ini turut menyediakan slot untuk kad microSD dan dua kad Nano SIM sekaligus. Dengan bateri 3,200mAh, pengguna turut disertakan teknologi pengecasan pantas menerusi bicu microUSB.

OPPO F5 yang didatangkan bersama dua pilihan warna emas dan hitam boleh mula di pra-tempah dari 2 hingga 10 November 2017 secara atas talian melalui Lazada, 11street, Shopee, atau di kedai konsep dan 888 pengedar sah pada harga RM1,298 seunit. Selain itu, Celcom dan SenHeng menyediakan pelan ansuran bulanan.

Dalam masa sama, pihak OPPO turut memperkenalkan OPPO F5 dengan varian 6GB/64GB. Ia akan dibawa masuk ke pasaran tempatan pada masa akan datang. Anda yang ingin mendapatkan maklumat lanjut boleh layari Facebook OPPO Malaysia.


Apstra Perkenal Integrasi Rangkaian Berasaskan-Internet yang Maju dengan Juniper Networks dan SONiC, Seiring dengan Peningkatan Fungsi Operasi untuk Memenuhi Permintaan Pelanggan

Evolusi Apstra Seterusnya dalam Rangkaian Berasaskan-Tujuan berhasrat untuk Mempercepatkan dan Memudahkan Pelaksanaan dan Pengendalian Rangkaian

MENLO PARK, California, 18 Ogos 2020 /PRNewswire/ —  Apstra, pelopor Rangkaian Berasaskan-Tujuan (IBN) dan syarikat perisian multinasional hari ini mengumumkan evolusi terbaharu produk utamanya,  Apstra AOS, menyediakan pertumbuhan pesat pasaran Rangkaian Berasaskan-Tujuan. AOS 3.3 memperkenalkan keupayaan IBN yang canggih untuk beralih kepada Juniper Networks di samping pelbagai peningkatan operasi dan rangkaian terbuka yang membolehkan perusahaan bertindak balas dengan lebih cepat terhadap garis masa termampat dan peralihan perniagaan yang tidak dijangka sambil memberikan pengalaman yang terbaik kepada pengguna akhir. Penambahbaikan produk yang ketara ini akan meningkatkan kelajuan dan kebolehpercayaan secara dramatik tentang bagaimana rangkaian digunakankan dan dikendalikan di pusat data.

Menurut  laporan Global Market Insights yang terkini, pertumbuhan pasaran Rangkaian Berasaskan-Tujuan melebihi AS$900 juta pada tahun 2019 dan dianggarkan akan berkembang pada CAGR lebih daripada 30% antara tahun 2020 dan 2026.  Penerimaan penyelesaian IBN yang dipercepat dilakukan pada masa pusat data mesti memenuhi garis masa perniagaan yang termampat  sambil memberikan kesederhanaan operasi yang memenuhi atau melangkaui awan, tetapi dengan kebolehpercayaan. Menggunakan penyelesaian IBN sangat penting bagi perusahaan yang menggandakan usaha transformasi digital, yang memerlukan ketangkasan rangkaian pusat data, peningkatan ketersediaan, dan peningkatan pulangan pelaburan (ROI). Perniagaan mungkin akan tiga kali lebih berkemungkinan gagal dalam usaha transformasi digital jika mereka tidak mengubah rangkaian mereka dahulu.

“Pemantauan dan pengurusan operasi Pusat Data terus berkembang dengan lebih kompleks secara progresif dan semakin mementingkan misi kerana perusahaan mempercepat transformasi digital mereka,” kata Mansour Karam, Pengasas dan Presiden Apstra. “IBN ialah penyelesaian yang diharapkan oleh ramai pengendali dan arkitek rangkaian bagi membantu meneruskan organisasi mereka. Apabila peningkatan IBN menjadi fokus, memperluas kemampuan IBN yang unik dan canggih ke Juniper Networks, berpasangan dengan peningkatan operasi, membolehkan kami memberikan penyelesaian terkemuka dalam industri kami merentasi pelbagai pilihan perkakasan yang lebih luas.”

AOS Apstra ialah bahagian penting dalam teka-teki ini yang mendorong kepada automasi dan pengesahan gelung tertutup. Teknologi unik ini menangani kerumitan rangkaian yang dihadapi oleh arkitek dan pengendali dengan menerapkan pengesahan dan analisis hari ke-0 sambil memanfaatkan satu sumber rangkaian kebenaran. Apstra memberikan kuasa kepada organisasi untuk menyedari kecekapan dan faedah yang penting daripada Operasi Hari Ke-0 yang dihasilkan daripada IBN.

“Permintaan yang keterlaluan daripada industri perkhidmatan kewangan Switzerland yang terkenal memerlukan infrastruktur yang menjamin kependaman dan masa tindak balas terendah dengan kecekapan kos tinggi dan tahap kebolehpercayaan yang tinggi,” jelas Hanspeter Tinner, Ketua Pegawai Perkhidmatan dan pengasas bersama Beelastic. “Perkara ini hanya boleh berlaku sekiranya teknologi terkini digunakan secara menyeluruh. Model operasi mudah dan automasi hujung-ke-hujung Apstra membantu kami memberikan masa tindak balas terendah dengan kos kecekapan dan kebolehpercayaan tertinggi. Dan dengan kelajuan ciri pantas mereka, kami yakin mereka akan terus memberikan perkhidmatan terhadap keperluan pelanggan kami pada masa akan datang.”

AOS Apstra mendayakan organisasi untuk mengautomasikan semua aspek dalam fasa reka bentuk, binaan, penyebaran, dan operasi rangkaian. Penyelesaian IBN yang terkemuka mempengaruhi analitik berasaskan-tujuan yang maju bagi mengesahkan rangkaian secara berterusan, dengan itu menghapuskan kerumitan, kerentanan, dan gangguan yang menghasilkan rangkaian yang selamat dan berdaya tahan. Untuk mengetahui lebih lanjut mengenai transformasi syarikat anda dengan Apstra, layari https://apstra.com/.

Latar Belakang Apstra, IncApstra® ialah syarikat perisian mutinasional yang memberikan penyelesaian bersatu untuk mengautomasikan senibina dan pengendalian rangkaian pusat data. Produk terunggul Apstra, AOS, memberdayakan organisasi untuk mengautomasikan semua aspek merancang, membina, menyebarkan, dan mengendalikan rangkaian mereka, membolehkan mereka untuk membuat perubahan pada rangkaian mereka dengan cepat dan boleh dipercayai, sambil menggunakan modal insan dengan cekap dan melepaskan diri mereka daripada penguncian vendor perkakasan. Organisasi yang menggunakan AOS telah melihat pengurangan OpEx lebih daripada 80 peratus, peningkatan ketangkasan 99 peratus, dan peningkatan kebolehpercayaan lebih daripada 70 peratus.  AOS menggunakan analisis berasaskan-tujuan Apstra yang maju bagi mengesahkan rangkaian secara berterusan, dengan menghapuskan kerumitan, kerentanan, dan ganggguan yang menghasilkan rangkaian yang selamat dan berdaya tahan.

Apstra,ditubuhkan pada tahun 2014 oleh pemimpin industri rangkaian yang terkenal dan terbukti David Cheriton, Mansour Karam, dan Sasha Ratkovic, beribu pejabat di Melo Park, California, dengan pejabat di seluruh dunia.

Keywords: Computer Networks Computer Software Computer/Electronics Internet Technology Telecommunications New products/services


Percuma Samsung Galaxy S10e Hanya Dengan Pelan Celcom Mobile Platinum Plus! Tempahan Bermula Sekarang!

Pra-tempahan siri Samsung Galaxy S10 telah bermula hari ini, telco utama Celcom turut serta dalam penawaran hebat bagi pengguna yang membuat pra-tempahan terlebih dahulu dengan pelan Celcom Mobile.

Anda boleh mendapat PERCUMA Samsung Galaxy S10e apabila melanggan pelan Celcom Mobile Platinum Plus pada RM188 sebulan, tawaran ini terhad dan anda masih boleh menikmati Internet 100GB serta 100GB Video Walla secara PERCUMA untuk kontrak 24 bulan.

Tawaran pra-tempahan siri Samsung Galaxy S10 mulai hari ini sehingga 28 Februari 2019 (Khamis) di atas talian Celcom Online, kedai bluecube Celcom di seluruh negara dan Celcom certified partners.

Bayaran tempahan sebanyak RM300 diperlukan untuk pelanggan yang membuat tempahan di kedai bluecube atau Celcom certified partners, yang akan direbat dalam bil bulanan mereka, tertakluk kepada terma dan syarat.

Pelanggan bakal menerima peranti di antara 6 hingga 7 Mac 2019 sebelum hari pelancaran rasmi pada 8 Mac 2019 (Jumaat).


Grab Bakal Memulangkan Semula Komisen Yang Dikenakan Melebihi 20% Ke Atas Pemandu

Syarikat e-hailing, Grab akan memulangkan semula komisen tambahan 5% yang dikenakan kepada pemandu yang menerima tempahan secara manual selepas 11 Julai. Justeru bagi memastikan keadilan kepada semua, pemandu diwajibkan menerima tempahan secara automatik.

Menurut statistik, hampir 20% pemandu Grab menerima tempahan secara manual. Justeru Grab memperkenalkan komisen tambahan sebanyak 5% bagi memberikan pampasan serta melindungi pemandu lain apabila tempahan dibatalkan.

Terdahulu, Kementerian Pengangkutan Malaysia telah mengingatkan syarikat seru-pandu agar tidak mengenakan komisyen melebihi 20%.


Xiaomi Redmi 6 Pro Kini Rasmi – Hadir Dengan Skrin 19:9, Snapdragon 625

Selepas satu persatu telefon pintar kelas pertengahan dilancarkan oleh beberapa pengeluar termasuklah kali ini giliran Xiaomi memperkenalkan Xiaomi Redmi 6 Pro. Selepas teaser yang dikeluarkan beberapa hari lepas, ternyata apa yang diramal oleh kami adalah benar.

Xiaomi Redmi 6 Pro dilengkapi skrin bertakuk bernisbah 19:9 bersaiz 5.84-inci IPS LCD FHD+ (2280 x 1080p) yang dikemaskan dengan rekaan unibodi berwarna merah, merah jambu, emas, biru muda, dan hitam. Ia dijana dengan teras utama Qualcomm Snapdragon 625, RAM sehingga 4GB dan storan sehingga 64GB diatas sistem operasi Android Oreo dan antaramuka MIUI 9.

Bersama perkakasan lain, ia turut dimuatkan dengan bateri berkapasiti 4,000mAh dengan sokongan pengecasan berkuasa standard 10W (5V/2A). Sistem nyahkunci peranti diperkukuhkan menerusi pengimbas cap jari di sebelah belakang dan sistem pengecaman wajah AI Face Unlock.

Pada jabatan kamera, dwi lensa boleh diperlihatkan dengan gabungan sensor 12 MP + 5 MP bersama aperture f/2.2 dan ciri AI Potrait Mode, Bokeh, HDR, serta penstabilan imej optikal (OIS). Sementara kamera depan pula menggunakan sensor 5 MP dengan adanya integrasi penggambaran AI.

Xiaomi Redmi 6 Pro dikeluarkan dengan tiga varian berbeza antaranya:

3GB + 32GB = CNY999 (~RM614)

4GB + 32GB = CNY1,199 (~RM737)

4GB + 64GB = CNY1,299 (~RM799)

Tiada maklumat mengenai ketersediaan peranti ini untuk pasaran Malaysia dan kita harap ia akan dibawa masuk ke Malaysia tidak lama lagi.


Stor Konsep Pertama Honor Di Malaysia!

Honor Malaysia secara rasminya membuka Store Concept pertamanya di Plaza Low Yat semalam, ia jelas menunjukkan komitmen jenama Honor untuk menjadikan produk mereka senang diakses pengguna. Malaysia telah menjadi pasaran utama bagi syarikat itu dan pelancaran stor konsep akan menyediakan perkhidmatan pelanggan dan pengalaman tawaran produk yang lebih baik untuk pengguna Malaysia.

Dengan kerjasama TF Mobile Enterprise, stor konsep pertama Honor Malaysia dibuka di kawasan yang strategik, Plaza Low Yat di tengah-tengah Kuala Lumpur, sebuah pusat setempat yang sememangnya popular di kalangan pengguna dan peminat dunia teknologi.

Pembukaan stor konsep menandakan langkah beransur-ansur syarikat ini ke dalam pasaran runcit, ia juga mencerminkan rancangan Honor Malaysia dalam memenuhi kehendak pengguna hari ini yang mahu mencuba sendiri peranti sebelum membelinya.

Stor konsep ini akan menawarkan pelbagai peranti Honor seperti Honor 8, Honor 5A, Honor 5C, Honor, 5X, Honor 6 Plus, Honor 7 dan Honor 7 Enhanced. Bukan sahaja Honor Malaysia memberikan kita stor konsep pertama mereka, syarikat ini juga mengadakan jualan promosi dari 15 November sehingga 21 November. Sepanjang promosi ini, anda bepeluang untuk menerima hadiah percuma dengan pembelian peranti Honor. Selain itu, pelanggan yang membeli telefon pintar Honor mempunyai peluang untuk menyertai cabutan bertuah bagi memenangi Honor Band Z1, Honor Band SS, Speaker Bluetooth dan lain-lain.

TF Mobile Concept Store
UG Lot-039 & 040, Upper Ground Floor
Plaza Lowyat
No. 7, Jalan Bintang Off Jalan Bukit Bintang
55100 Kuala Lumpur


HONOR Tawarkan Potongan Sebanyak RM300 Bagi Siri HONOR 20!!! Promosi Treat & Treat Sempena Halloween

Sambutan Halloween yang bakal menjelang, HONOR Malaysia telah menawarkan promosi Treat & Treat kepada peminat mereka dengan potong sebanyak RM300 ke atas siri HONOR 20!

Tawaran menarik ini bermula dari 19 hingga 31 Oktober 2019, pelanggan yang membeli siri HONOR 20 dapat menjimatkan sehingga RM300 melalui laman rasmi hihonor, HONOR Experience Stores dan rakan kongsi di seluruh negara.

Tambahan lagi, siri HONOR 20 juga mengambil bahagian dalam kempen Rileks, Beli Je yang mana setiap pembelian peranti baharu ini dapat menikmati 1+1 jaminan waranti bermula 1 Oktober hingga 31 Disember.

Kempen “Rileks, Beli Je!” Dilanjutkan – Nikmati Jaminan Waranti Tambahan Untuk Pembelian HONOR 20 & HONOR 20 Pro